{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":47,"n_cols":6,"rows_kept":47,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga uredbe o posebnim uvjetima za obavljanje djelatnosti vodnih usluga"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MATKO KOVAČEVIĆ","UREDBU O POSEBNIM UVJETIMA ZA OBAVLJANJE DJELATNOSTI VODNIH USLUGA","Držimo da je Nacrt prijedloga Uredbe značajno poboljšanje dosadašnjih Pravilnika, ali svakako potreban značajnih korekcija i izmjena. Međutim, kako je gotovo istovremeno na javno savjetovanje upućeno nekoliko (čak četiri) prijedloga Uredbi vezanih uz vodnokomunalno gospodarstvo, a savjetovanja su redom otvorena najviše dva radna dana, držimo da je takav okvir potpuno neadekvatan te Vas molimo da se vrijeme savjetovanja značajno produlji ukoliko želite dobiti pripremljen i kvalitetan imput od strane zainteresirane stručne javnosti. Tim više što su dva Nacrta prijedloga Uredbi potpuno novi propisi, koji zahtjevaju i više vremena za obradu i prijedloge.\nMatko Kovačević\nVODOVOD d.o.o. Omiš","Nije prihvaćen","Stručni nositelj razumije prigovore o kratkoći roka e-savjetovanja. Međutim, s obzirom da je ova Uredba pokazatelj uspješnosti provedbe NPOO-a za koji je rok donošenja 31.12.2022. te da se radi o uvjetu za povlačenje financijskih EU sredstava, opravdana je nužnost provedbe e-savjetovanja u skraćenom trajanju. \nMeđutim, moramo podsjetiti da su u pripremi ovoga prijedloga Uredbe sudjelovali imenovani predstavnici HGVIK-a koji su iznosili primjedbe i prijedloge usuglašene sa svojim članovima na temelju kojih je izrađen Nacrt prijedloga Uredbe koji je bio objavljen na e-savjetovanju.  \n\nNadalje, stručni nositelj je za sva tri prijedloga uredbi organizirao posebne konzultacije na koje su bili pozvani posebice društva preuzimatelji i to:\nZa NP Uredbe o posebnim uvjetima za obavljanje djelatnosti vodnih usluga konuzlacije su održane: 7.10., 14.10. i 26.10. 2022.\nZa NP Uredbe o vrednovanju učinkovitosti poslovanja isporučitelja vodnih usluga kroz projekt Potpora smanjenju gubitaka vode u okviru reforme vodnoga gospodarstva u RH-održano je 6 radionica u razdoblju od 12.-21.10. 2022.\nZa NP Uredbe o metodologiji za određivanje cijene vodnih usluga održana je radionica 15.12.2022.\nPredstavnici svih javnih isporučitelja imali su prigodu prisustvovati navedenim radionicama, postavljati pitanja i raspravljati o predloženim odredbama što su mnogi i učinili.\nStoga stručni nositelj ne može prihvatiti primjedbu da se e-savjetovanje značajno produlji."]
[2,"VALTER BILIĆ","UREDBU O POSEBNIM UVJETIMA ZA OBAVLJANJE DJELATNOSTI VODNIH USLUGA","Još uvijek važeći Pravilnik o posebnim uvjetima za obavljanje djelatnosti javne vodoopskrbe\n(„Narodne novine“, br. 28/11. i 16/14.) propisuje da:\n„Javni isporučitelj mora imati u radnom odnosu na neodređeno i puno radno vrijeme odgovarajući\nbroj zaposlenika…\n1. Za poslove rukovoditelja zahvaćanja, kondicioniranja i isporuke vode te za upravljanje građevinama\nza javnu vodoopskrbu:\n– za kapacitet izvorišta do 50 l/s odnosno dužinu građevina za javnu vodoopskrbu do 50 km,\nnajmanje jednog zaposlenika sa završenim diplomskim, integriranim preddiplomskim i diplomskim\nsveučilišnim studijem građevinskog ili strojarskog smjera s najmanje dvije godine radnog iskustva na\nodgovarajućim poslovima ili preddiplomskim sveučilišnim ili stručnim studijem građevinskog ili\nstrojarskog smjera s najmanje tri godine radnog iskustva na odgovarajućim poslovima“\ndalje se povećava broj zaposlenika ovisno o kapacitetu izvorišta u l/s ili dužini građevina za javnu\nvodoopskrbu u km, ali se polja tehničkih znanosti ne mijenjaju – građevinarstvo i strojarstvo;\nNadalje, važeći Pravilnik o posebnim uvjetima za obavljanje djelatnosti javne odvodnje („Narodne\nnovine“, br. 28/11. i 16/14.) propisuje da:\n„Javni isporučitelj mora imati u radnom odnosu na neodređeno i puno radno vrijeme odgovarajući\nbroj zaposlenika…:\n1. Za poslove rukovođenja i upravljanja građevinama za javnu odvodnju:\n– za dužinu građevina za javnu odvodnju do 50 km, najmanje jednog zaposlenika sa završenim\ndiplomskim, integriranim preddiplomskim i diplomskim sveučilišnim studijem građevinskog ili\nstrojarskog smjera s najmanje dvije godine radnog iskustva na odgovarajućim poslovima, ili\npreddiplomskim sveučilišnim ili stručnim studijem građevinskog ili strojarskog smjera s najmanje tri\ngodine radnog iskustva na odgovarajućim poslovima“\ndalje se povećava broj zaposlenika ovisno o dužini građevina za javnu odvodnju u km, ali se polja\ntehničkih znanosti ne mijenjaju – građevinarstvo i strojarstvo;\nAnalizirajući važeće Pravilnike i nazivlja zakonski uređenih (obveznih) radnih mjesta za primijetiti je i\nda je to upravo funkcija tehničkog direktora (ostavljena je mogućnost drugačijeg nazivlja-članak 4.\nstavak 10.) u budućem javnom isporučitelju vodnih usluga, koji bi trebao rukovoditi nadalje\nnavedenim odjelima:\n1. upravljanja razvojem i održavanjem sustava javne vodoopskrbe\n2. upravljanja razvojem i održavanjem sustava javne odvodnje\n3. upravljanja tehnološkim postupcima pročišćavanja otpadnih voda, uključujući i laboratorijske\nposlove\n4. upravljanja tehnološkim postupcima kondicioniranja vode za ljudsku potrošnju, uključujući i\nlaboratorijske poslove\nDakle, potpuno je logično razmišljanje zakonodavca da ovim prijedlogom Uredbe zadržava konciznu\nnaznaku polja tehničkih znanosti (građevinarstvo i strojarstvo) kao meritorne za obavljanje funkcije\ntehničkog direktora pošto zdrava logika nalaže da tehnički direktor upravlja odjelima javne\nvodoopskrbe (održavanje i razvoj), javne odvodnje otpadnih voda (održavanje i razvoj), te odjelima\nupravljanja tehnološkim postupcima pročišćavanja otpadnih voda, uključujući i laboratorijske poslove\n\ni poslove upravljanja tehnološkim postupcima kondicioniranja vode za ljudsku potrošnju, uključujući i\nlaboratorijske poslove.\nPotrebno dodati u članku 4. kod poslova :\n„7. upravljanja javnom nabavom i ulaganjima iz EU fondova“\ni polja tehničkih znanosti (arhitektura, građevinarstvo, strojarstvo, elektrotehnika) koja su predviđena\nza obavljanje funkcije Voditelja projekta, pošto je postojećim Zakonom o vodnim uslugama (NN\n66/2019) predviđeno u članku 13.:\n„Dopušteni predmet poslovanja (registrirane djelatnosti)\n– upravljanja projektom gradnje kada je javni isporučitelj vodnih usluga investitor projekta,“\nte se time otvara mogućnost financijske uštede za buduće JIVU-e, kada već postoji zakonska obveza\nimenovanja istih prilikom izgradnje infrastrukturnih i drugih građevina ukupne investicijske\nvrijednosti preko 10.000.000,00 kuna bez PDV-a.\nTakođer je potrebno zadržati i polja tehničkih znanosti koja su navedena:\n„Za poslove razvoja (planiranje razvoja, priprema rada, nadzor i vođenje katastra građevina za javnu\nvodoopskrbu)“, i\n„Za poslove razvoja (planiranje razvoja, priprema rada, nadzor i vođenje katastra građevina za javnu\nodvodnju) u na početku spomenutim Pravilnicima („Narodne novine“, br. 28/11. i 16/14.), a to su uz\none koji su prihvatljivi za Voditelja projekta, geodetski i rudarsko-naftno-geološki smjer.\nTakođer se člankom 4. stavak 8. izašlo ususret JIVU ispod 5 milijuna kubika isporučene vode, pošto se\nnavodi da:\n„Ključni zaposlenik iz ovoga članka, kod javnog isporučitelja vodnih usluga koji isporučuje vodu za\nljudsku potrošnju u količini manjoj od pet milijuna m 3 godišnje, mora imati najmanje završen\nsveučilišni prijediplomski studij, na kojem je stekao 180 do 240 ECTS bodova ili stručni prijediplomski\nstudij na kojem je stekao 180 do 240 ECTS bodova, u znanstvenim područjima i poljima kako je to\npropisano u odgovarajućim odredbama stavaka 6. i 7. ovoga članka, te s najmanjim radnim iskustvom\npropisanim u odgovarajućima odredbama stavaka 6. i 7. ovoga članka“.\nBroj potrebnih godina je također prihvatljiv jer u članku 4. stavak 14. stoji:\n„Ako na tržištu rada ili u javnom isporučitelju vodnih usluga nema odgovarajućeg stručnjaka koji\nudovoljava uvjetima potrebnog radnog iskustva iz stavka 6. i 7. ovoga članka, poslove ključnih\nzaposlenika mogu obavljati i osobe koje ispunjavaju najmanje jednu polovinu potrebnog radnog\niskustva“.\nPotpuno je promašena teza da će manje sredine teško naći ljude sa traženom naobrazbom i\n(prepolovljenim) brojem potrebnog radnog iskustva, jer ne smijemo smetnuti s uma da se ovdje više\nne razgovara o fragmentiranim JIVU-ima, nego je zadan cilj okrupnjavanja, te su samim time\ngeografska područja kao i „bazen“ potencijalnih zaposlenika daleko opsežniji.\nNa osnovu argumenata iznesenih iznad, čvrstog sam razmišljanja i stava da je Prijedlog Uredbe\nsasvim ispravan uz sitne preinake iznad potkrjepljene zakonskim okvirom, te da ne treba pokleknuti\npred lobiranjima razno-raznih „stručnjaka“ koji su dosad obavljali poslove za koje nisu kvalificirani\npošto ne postoji niti jedna zakonska osnova po kojoj su stjecali potrebno radno iskustvo jer se ništa\n\nnije smanjivalo (reduciralo) što se tiče znanosti i prikladnih znanstvenih polja, dapače dodatno su se\nproširile mogućnosti zadovoljenja traženih uvjeta.\nOvdje se radi o klasičnom lobiranju pojedinaca koji i dan-danas vrše protuzakonite funkcije, te na taj\nnačin tjeraju stručne ljude iz firmi, pa posljedično iz sredina ili grada (države). Nitko ovom Uredbom\nne omalovažava ničiju struku, niti obrazovanje, kako se to ovdje perfidno želi prikazati, ali jasno daje\ndo znanja koja znanstvena polja i stečena znanja su adekvatna za obavljanje radnih obaveza ključnih\nzaposlenika. Svi pojedinci koji nisu predviđeni ovim prijedlogom Uredbe ne bi se trebali bojati za\nsebe, kada su već i u firmama za koje nije primarno njihova naobrazba bili tako uspješni, gdje bi im\ntek bio kraj kada bi konačno počeli raditi na radnim mjestima gdje se traže njihove kvalifikacije i\nznanja.\nI za kraj, znamo da su ciljevi uspostavljanja uslužnih područja:\n1. osiguranja povrata troškova od vodnih usluga kako je definirano zakonom kojim se uređuje\nfinanciranje vodnoga gospodarstva putem socijalno priuštive cijene vode\n2. uspostave javnog isporučitelja vodnih usluga sposobnog za održivi razvoj i održavanje komunalnih\nvodnih građevina, uključujući i sposobnost provedbe obveza iz Ugovora o pristupanju na način\nodređen ovim Zakonom te\n3. poslovne samoodrživosti, financijske stabilnosti i visokog stupnja učinkovitosti javnih isporučitelja\nvodnih usluga,\nte zato vjerujte struci i poboljšajte kadrovsku strukturu kada se već otvorila prilika, jer bude li se\nrazvodnila priča oko prihvatljivih znanosti i znanstvenih polja, biti će to još jedna klasična hrvatska\npriča u kojoj će se pokleknuti pred ispraznim pričama i interesnim lobijima.","Prihvaćen","Navodi o trenutno važećim pravilnicima- Primljeno na znanje - Radi se o konstatacijama s kojima se stručni nositelj slaže.\n___________________________________________________________________________________________________\nNavod \"potrebno je dodati u članku 4. ...\" Prihvaća se\nKorigirano u članku 4. st. 7. toč. 7. podtočki 7.1. Nadalje, formulacija “a podredno i iz ostalih znanstvenih područja na kojem je stekao minimalno 300 ECTS bodova” uključuje navedenu primjedbu."]
[3,"Grad Ivanec","I. OPĆE ODREDBE,\n Članak 2.","U članku 2. nacrta prijedloga Uredbe navodi se da je javni isporučitelj vodnih \nusluga prije utvrđivanja posebnih uvjeta iz članaka 4. i 6. Uredbe dužan prethodno ispuniti opće uvjete i to, između ostaloga, u alineji 4. navodi uvjete pravne, poslovne i financijske sposobnosti. \n\nZakon o vodnim uslugama u članku 16. stavku 1. navodi da javni isporučitelji vodnih usluga za obavljanje djelatnosti vodnih usluga moraju ispunjavati slijedeće opće uvjete:\n\n- iz članka 12. stavka 1. (da je društvo kapitala kojemu su jedini osnivači jedinice lokalne samouprave na uslužnom području ili pravne osobe čiji je jedini osnivač jedinica lokalne samouprave), \n- iz članka 13. stavka 1. (da javni isporučitelj vodnih usluga ne može obavljati druge djelatnosti osim vodnih usluga uz iznimku dodatne djelatnosti propisane zakonom o vodnim uslugama)\n- iz članka 92. (da je odluka o pripajanju na uslužnom području donesena većinom broja postojećih javnih isporučitelja vodnih usluga na uslužnom području i da je pripajanje upisano u sudski registar.\n\nDakle, Zakon o vodnim uslugama taksativno navodi gore nabrojena 3 (tri) uvjeta kao opće uvjete za  obavljanje djelatnosti vodnih usluga, dok Vlada nacrtom prijedloga Uredbe iste dodatno proširuje  sa zahtjevom ispunjavanja uvjeta pravne, poslovne i financijske sposobnosti.\n\nSmatramo da propisivanjem dodatnih općih uvjeta za obavljanje djelatnosti vodnih usluga, uz one koji su definirani Zakonom o vodnim uslugama,  predlagatelj prekoračuje svoje ovlasti, bez obzira na možebitni propust zakonodavca u tom smislu. Ovdje se ukazuje da je odredbom članka 30. stavak 1. Zakona o Vladi Republike Hrvatske („Narodne novine“ broj 150/11, 119/14, 93/16, 116/18 i 80/22) propisano da Vlada donosi uredbe u skladu s Ustavom i zakonom.\n\nStoga predlažemo da se u  prijedlogu Uredbe u članku 2. briše stavak 2., tim više što u članku 10. stavku 1. nije propisano da je uz zahtjev za izdavanje rješenja o ispunjenju posebnih uvjeta za početak poslovanja potrebno priložiti odgovarajuću ispravu temeljem koje bi se utvrdilo ispunjavanje zahtjeva iz odredbe članka 2. stavak 2. alineje 1. i 4. prijedloga Uredbe.","Prihvaćen","U članku 2. brisan stavak 2. i u članku 10. brisane točke 4. i 5."]
[4,"MATEA KNEŽEVIĆ","I. OPĆE ODREDBE,\nČlanak 4.","Još uvijek važeći Pravilnik o posebnim uvjetima za obavljanje djelatnosti javne vodoopskrbe („Narodne novine“, br. 28/11. i 16/14.) propisuje da:\n„Javni isporučitelj mora imati u radnom odnosu na neodređeno i puno radno vrijeme odgovarajući broj zaposlenika…\n1. Za poslove rukovoditelja zahvaćanja, kondicioniranja i isporuke vode te za upravljanje građevinama za javnu vodoopskrbu:\n– za kapacitet izvorišta do 50 l/s odnosno dužinu građevina za javnu vodoopskrbu do 50 km, najmanje jednog zaposlenika sa završenim diplomskim, integriranim preddiplomskim i diplomskim sveučilišnim studijem građevinskog ili strojarskog smjera s najmanje dvije godine radnog iskustva na odgovarajućim poslovima ili preddiplomskim sveučilišnim ili stručnim studijem građevinskog ili strojarskog smjera s najmanje tri godine radnog iskustva na odgovarajućim poslovima“\ndalje se povećava broj zaposlenika ovisno o kapacitetu izvorišta u l/s ili dužini građevina za javnu vodoopskrbu u km, ali se polja tehničkih znanosti ne mijenjaju – građevinarstvo i strojarstvo;\nNadalje, važeći Pravilnik o posebnim uvjetima za obavljanje djelatnosti javne odvodnje („Narodne novine“, br. 28/11. i 16/14.) propisuje da:\n„Javni isporučitelj mora imati u radnom odnosu na neodređeno i puno radno vrijeme odgovarajući broj zaposlenika…:\n1. Za poslove rukovođenja i upravljanja građevinama za javnu odvodnju:\n– za dužinu građevina za javnu odvodnju do 50 km, najmanje jednog zaposlenika sa završenim diplomskim, integriranim preddiplomskim i diplomskim sveučilišnim studijem građevinskog ili strojarskog smjera s najmanje dvije godine radnog iskustva na odgovarajućim poslovima, ili preddiplomskim sveučilišnim ili stručnim studijem građevinskog ili strojarskog smjera s najmanje tri godine radnog iskustva na odgovarajućim poslovima“\ndalje se povećava broj zaposlenika ovisno o dužini građevina za javnu odvodnju u km, ali se polja tehničkih znanosti ne mijenjaju – građevinarstvo i strojarstvo;\nAnalizirajući važeće Pravilnike i nazivlja zakonski uređenih (obveznih) radnih mjesta za primijetiti je i da je to upravo funkcija tehničkog direktora (ostavljena je mogućnost drugačijeg nazivlja-članak 4. stavak 10.) u budućem javnom isporučitelju vodnih usluga, koji bi trebao rukovoditi nadalje navedenim odjelima:\n1. upravljanja razvojem i održavanjem sustava javne vodoopskrbe\n2. upravljanja razvojem i održavanjem sustava javne odvodnje\n3. upravljanja tehnološkim postupcima pročišćavanja otpadnih voda, uključujući i laboratorijske poslove\n4. upravljanja tehnološkim postupcima kondicioniranja vode za ljudsku potrošnju, uključujući i laboratorijske poslove\nDakle, potpuno je logično razmišljanje zakonodavca da ovim prijedlogom Uredbe zadržava konciznu naznaku polja tehničkih znanosti (građevinarstvo i strojarstvo) kao meritorne za obavljanje funkcije tehničkog direktora pošto zdrava logika nalaže da tehnički direktor upravlja odjelima javne vodoopskrbe (održavanje i razvoj), javne odvodnje otpadnih voda (održavanje i razvoj), te odjelima upravljanja tehnološkim postupcima pročišćavanja otpadnih voda, uključujući i laboratorijske poslove i poslove upravljanja tehnološkim postupcima kondicioniranja vode za ljudsku potrošnju, uključujući i laboratorijske poslove.\nPotrebno dodati u članku 4. kod poslova :\n„7. upravljanja javnom nabavom i ulaganjima iz EU fondova“\ni polja tehničkih znanosti (arhitektura, građevinarstvo, strojarstvo, elektrotehnika) koja su predviđena za obavljanje funkcije Voditelja projekta, pošto je postojećim Zakonom o vodnim uslugama (NN 66/2019) predviđeno u članku 13.:\n„Dopušteni predmet poslovanja (registrirane djelatnosti)\n– upravljanja projektom gradnje kada je javni isporučitelj vodnih usluga investitor projekta,“\nte se time otvara mogućnost financijske uštede za buduće JIVU-e, kada već postoji zakonska obveza imenovanja istih prilikom izgradnje infrastrukturnih i drugih građevina ukupne investicijske vrijednosti preko 10.000.000,00 kuna bez PDV-a.\nTakođer je potrebno zadržati i polja tehničkih znanosti koja su navedena:\n„Za poslove razvoja (planiranje razvoja, priprema rada, nadzor i vođenje katastra građevina za javnu vodoopskrbu)“, i\n„Za poslove razvoja (planiranje razvoja, priprema rada, nadzor i vođenje katastra građevina za javnu odvodnju) u na početku spomenutim Pravilnicima („Narodne novine“, br. 28/11. i 16/14.), a to su uz one koji su prihvatljivi za Voditelja projekta, geodetski i rudarsko-naftno-geološki smjer.\nTakođer se člankom 4. stavak 8. izašlo ususret JIVU ispod 5 milijuna kubika isporučene vode, pošto se navodi da:\n „Ključni zaposlenik iz ovoga članka, kod javnog isporučitelja vodnih usluga koji isporučuje vodu za ljudsku potrošnju u količini manjoj od pet milijuna m3 godišnje, mora imati najmanje završen sveučilišni prijediplomski studij, na kojem je stekao 180 do 240 ECTS bodova ili stručni prijediplomski studij na kojem je stekao 180 do 240 ECTS bodova, u znanstvenim područjima i poljima kako je to propisano u odgovarajućim odredbama stavaka 6. i 7. ovoga članka, te s najmanjim radnim iskustvom propisanim u odgovarajućima odredbama stavaka 6. i 7. ovoga članka“.\nBroj potrebnih godina je također prihvatljiv jer u članku 4. stavak 14. stoji:\n„Ako na tržištu rada ili u javnom isporučitelju vodnih usluga nema odgovarajućeg stručnjaka koji udovoljava uvjetima potrebnog radnog iskustva iz stavka 6. i 7. ovoga članka, poslove ključnih zaposlenika mogu obavljati i osobe koje ispunjavaju najmanje jednu polovinu potrebnog radnog iskustva“.\nPotpuno je promašena teza da će manje sredine teško naći ljude sa traženom naobrazbom i (prepolovljenim) brojem potrebnog radnog iskustva, jer ne smijemo smetnuti s uma da se ovdje više ne razgovara o fragmentiranim JIVU-ima, nego je zadan cilj okrupnjavanja, te su samim time geografska područja kao i „bazen“ potencijalnih zaposlenika daleko opsežniji.\nNa osnovu argumenata iznesenih iznad, čvrstog sam razmišljanja i stava da je Prijedlog Uredbe sasvim ispravan uz sitne preinake iznad potkrjepljene zakonskim okvirom, te da ne treba pokleknuti pred lobiranjima razno-raznih „stručnjaka“ koji su dosad obavljali poslove za koje nisu kvalificirani pošto ne postoji niti jedna zakonska osnova po kojoj su stjecali potrebno radno iskustvo jer se ništa nije smanjivalo (reduciralo) što se tiče znanosti i prikladnih znanstvenih polja, dapače dodatno su se proširile mogućnosti zadovoljenja traženih uvjeta.\nOvdje se radi o klasičnom lobiranju pojedinaca koji i dan-danas vrše protuzakonite funkcije, te na taj način tjeraju stručne ljude iz firmi, pa posljedično iz sredina ili grada (države). Nitko ovom Uredbom ne omalovažava ničiju struku, niti obrazovanje, kako se to ovdje perfidno želi prikazati, ali jasno daje do znanja koja znanstvena polja i stečena znanja su adekvatna za obavljanje radnih obaveza ključnih zaposlenika. Svi pojedinci koji nisu predviđeni ovim prijedlogom Uredbe ne bi se trebali bojati za sebe, kada su već i u firmama za koje nije primarno njihova naobrazba bili tako uspješni, gdje bi im tek bio kraj kada bi konačno počeli raditi na radnim mjestima gdje se traže njihove kvalifikacije i znanja.\nI za kraj, znamo da su ciljevi uspostavljanja uslužnih područja:\n1. osiguranja povrata troškova od vodnih usluga kako je definirano zakonom kojim se uređuje financiranje vodnoga gospodarstva putem socijalno priuštive cijene vode\n2. uspostave javnog isporučitelja vodnih usluga sposobnog za održivi razvoj i održavanje komunalnih vodnih građevina, uključujući i sposobnost provedbe obveza iz Ugovora o pristupanju na način određen ovim Zakonom te\n3. poslovne samoodrživosti, financijske stabilnosti i visokog stupnja učinkovitosti javnih isporučitelja vodnih usluga,\nte zato vjerujte struci i poboljšajte kadrovsku strukturu kada se već otvorila prilika, jer bude li se razvodnila priča oko prihvatljivih znanosti i znanstvenih polja, biti će to još jedna klasična hrvatska priča u kojoj će se pokleknuti pred ispraznim pričama i interesnim lobijima.","Prihvaćen","S obzirom da je primjedba istovjetna primjedbi  g. Valtera Bilića pod r.br. 2. molimo pogledati odgovor na njegovu primjedbu."]
[5,"Vodovod d.o.o. Makarska","I. OPĆE ODREDBE,\nČlanak 4.","čl.4.st.7.toč.7.1. predlažemo: završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij  na kojem je stekao minimalno 300 ECTS bodova\nčl 4. St.7.toč. 7.2. Predlaže se 1 godina radnog iskustva u struci i stečeni certifikat za obavljanje poslova javne nabave.\nNaime manji JIVU obično imaju jednog zaposlenika koji se bavi poslovima javne nabave, pa tako i mi, te ne postoji mogućnost određivanja ključnog zaposlenika na način kako je predloženo prijedlogom ove Uredbe bez dodatnog zapošljavanja . Smatramo pretjeranim tražiti iskustvo od 6 godina u struci te da će isto predstavljati problem pri popunjavanju radnog mjesta tog ključnog zaposlenika.\nAko je Zakon o javnoj nabavi dozvolio obavljanje navedenih poslova uz stjecanje certifikata zašto propisivati bilo kakve uvjete iznad toga.\nS druge strane, pored javne nabave treba razlikovati vođenje projekta a koje je kao obveza propisano člancima 37 i 38 Zakon o poslovima i djelatnostima prostornog uređenja i gradnje (NN 78/15, 118/18, 110/19) (bilo putem vlastitog zaposlenika ili vanjskog suradnika). Citiranim odredbama je propisana obveza imenovanja voditelja projekta te uvjeti koje ista osoba mora ispunjavati.","Djelomično prihvaćen","Prihvaća se primjedba za čl. 4. st. 7. toč. 7.1. - Korigirano u članku 4. st. 7. toč. 7. podtočki 7.1. Nadalje, formulacija “a podredno i iz ostalih znanstvenih područja na kojem je stekao minimalno 300 ECTS bodova” uključuje navedenu primjedbu. \n_________________________________________________________________________________________________\nNe prihvaća se  primjedba za čl. 4. st. 7. toč. 7.2.\nStručni nositelj smatra da ključni zaposlenik koji upravlja poslovima javne nabave i ulaganjima iz EU fondova mora imati minimalno 4 godine radnog iskustva i stečeni certifikat za obavljanje poslova javne nabave jer se radi o poslovima visoke složenosti te postoji veliki rizik u slučaju da se javna nabava ne provede korektno kako u financijskom smislu tako i u smislu produženja trajanja projekta što nije prihvatljivo. Radno iskustvo za to radno mjesto smanjeno je sa 6 godina na 4 godine. Dakle, radi se o rukovoditelju svih javnih nabava u integriranom javnom isporučitelju. Svi ostali zaposlenici koji rade na poslovima javne nabave i EU fondova mogu imati 1 godinu radnog iskustva u struci. Napominje se da se ne radi o manjim isporučiteljima nego o integriranim isporučiteljima koji će integracijom poboljšati svoju kadrovsku strukturu te u tom smislu ne bi trebao postojati problem popunjavanja tog radnog mjesta nakon integracije. Primjenom stavka 14. istoga članka to radno iskustvo pada na polovinu što znači na dvije godine. S obzirom da to da navedni ključni zaposlenik provodi ugovore milijunske vrijednosti, stručni nositelj smatra da je u tom slučaju potrebno imati odgovarajuće radno iskustvo na poslovima javne nabave, a propisano radno iskustvo od 4 godine je primjereno, dok je dvije godine minimum."]
[6,"Vodovod d.o.o. Makarska","I. OPĆE ODREDBE,\nČlanak 4.","Članak 4, stavak 7, točka 8:  Sukladno Zakonu o kibernetičkoj sigurnosti operatora ključnih usluga i davatelja digitalnih usluga NN 64/18 ovo mjesto propisano je samo za Javne isporučitelje vodnih usluga koji isporučuju 10 milijuna kubika godišnje pa bi tog ključnog zaposlenika trebalo tako i definirati. Predlažemo: \n8. upravljanja fizičkom zaštitom i kibernetičkom sigurnošću za isporučitelje veće od 10 milijuna kubika godišnje.","Prihvaćen","Korigirano u članku 4., stavku 3., točki 10."]
[7,"NENAD PAVELIĆ","I. OPĆE ODREDBE,\nČlanak 4.","VODOVOD I ODVODNJA ŽRNOVNICA CRIKVENICA VINODOL d.o.o. Novi Vinodolski\nPrimjedbe na  nacrt Uredbe o posebnim uvjetima za obavljanje djelatnosti vodnih usluga\nČlanak 4., stavak 6.točka 3. „ključni zaposlenik iz polja tehničkih znanosti, građevinarstvo, strojarstvo ili elektrotehnika“ \nObrazloženje:\nU cijelosti smatramo da je taksativan način propisivanja uvjeta za direktora i njegovog zamjenika, izravno zadiranje u  izbor vodećih osoba od strane vlasnika, osnivača JLS-a a na koje se primjenjuje Zakon o trgovačkim društvima, a onda i direktno u sami Društveni ugovor.\nOgraničavanje izbora samo na određeno usmjerenje , smatramo da u današnje vrijeme nije primjereno, da je tržište rada sa liberalizacijom tržišta dodatno oslabljeno i biti će problem ubuduće tko će taj upravljački posao uprave  po ovakvim determinirajućim  kriterijima moći i obavljati, a poglavito u manjim sredinama gdje je vrlo sužen kadrovski potencijal.\nVrlo je znakovito i da bi svi isporučitelji vodnih usluga  u RH  bili jedina trgovačka društva koja bi zakonom imala propisane konkretne tehničke uvijete za direktora odnosno zamjenika.\nNa taj način se svi drugi fakulteti stavljaju u podredan položaj možemo nazvati i podcjenjivački, kao da isti ne postoje.\nSmatramo da isporučitelje vodnih usluga  mogu voditi ili biti njihovim zamjenicima i stručnjaci iz područja ekonomije ili prava , dok im potporu u njihovom radu daju  ključni zaposlenici iz članka 4. st.7. točka 1,2,3,4,7,8 i 10. \nKod tehničkog direktora iz stavka 7  ostaviti samo  završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti, a brisati usmjerenje - polje građevinarstvo ili strojarstvo \nTakođer prigovaramo i godinama radnog iskustva, za koje smatramo da kod svih ključnih  zaposlenika trebaju biti  manji, zbog specifičnosti radnog iskustva zatečenih kadrova u isporučiteljima i na tržištu rada.","Djelomično prihvaćen","Djelomično se prihvaća primjedba za čl. 4. st. 6. toč. 3.\nKorigirano u članku 4. st. 6. st. 3. na način da je brisan st. 3. koji određuje da najmanje jedan od ključnih zaposlenika mora biti visoke spreme iz područja tehničkih znanosti, polja građevinarstvo, strojarstvo ili elektrotehnika što znači da su propisani isti uvjeti i za direktora i za njegovog zamjenika, a uvjeti koji se odnose na kvalifikacije ključnih zaposlenika su propisani vrlo široko i ne predstavlja ograničenje. Također je radno iskustvo u struci smanjeno sa deset na osam godina. \nStoga ne stoje tvrdnje da se pojedine struke i fakulteti stavljaju u podređen položaj.\n_________________________________________________________________________________________________\nNe prihvaća se primjedba za tehničkog direktora.\nStručni nositelj (kao i mnogi drugi isporučitelji) smatra da tehnički direktor u specifičnim djelatnostima kao što su vodne usluge mora biti tehničke struke i to iz polja građevinarstva, strojarstva ili elektrotehnike. Navedene struke usko su povezane s ključnim poslovima nužnim za uspješno obavljanje djelatnosti vodnih usluga, posebice se to odnosi na provedbu projekata razvoja javne vodoopskrbe i javne odvodnje i upravljanje izgrađenom infrastrukturom.  \n______________________________________________________________________________________________\nDjelomično se prihvaća navod o radnom iskustvu.\nSvi uvjeti su na godine radnog iskustva značajno smanjeni, a uz primjenu izuzetka iz članka 4. stavka 14. iznose polovinu propisanog radnog iskustva. Time su otklonjeni svi prigovori vezani uz nemogućnost popunjavanja radnih mjesta ključnih zaposlenika u integriranim javnim isporučiteljima."]
[8,"Zagorski  vodovod d.o.o.","I. OPĆE ODREDBE,\nČlanak 4.","Poštovani,\nU čl. 4. st. 3., podstavak 7., kod uvjeta za radno mjesto upravljanja javnom nabavom i ulaganjima u EU fondove, predlažemo uvrstiti i tehničku struku.\nS poštovanjem,\nZagorski vodovod d.o.o.","Prihvaćen","S obzirom da je primjedba istovjetna primjedbi  g. Valtera Bilića pod r.br. 2 molimo pogledati odgovor na njegovu primjedbu."]
[9,"ĐAKOVAČKI VODOVOD D.O.O.","I. OPĆE ODREDBE,\nČlanak 4.","čl.4.st.3. toč. 1. Tehnički direktor – Navesti „upravlja tehničkim odjelom Isporučitelja“, naime primjereniji naziv je Rukovoditelj/voditelj tehničkog odjela. Naziv direktor (tehnički direktor) upućuje da se zaposlenik bira ili imenuje na mandat, a to nije slučaj u ni jednom Isporučitelju, već se radi o voditelju tehničkog odjela zaposlenom na neodređeno vrijeme, jednako kao što svatko ima i voditelja financija ili pravnih poslova stavak 5.) se predlaže brisati te umjesto njega staviti novi stavak koji glasi; 5.) Osobe iz stavka 3. mogu obavljati poslove iz stavka 2. ovog članka, istovremeno uz svoje poslove za vrijeme trajanja mandata za direktora ili zamjenika direktora. \nObrazloženje: Svako uspješno trgovačko društvo, makar se bavilo i isključivo sa inženjerskom djelatnosti – a što Isporučitelji kao takvi nisu, da bi bili uspješno treba dobrog inženjera, ali i dobrog voditelja financija i pravnih poslova. Nadalje nerijetko postojeći zaposlenici Isporučitelja u slučaju kada prihvate da budu imenovani ili birani na mandat za direktora ili zamjenika direktora nastave obavljati poslove svog redovnog radnog mjesta, jer budimo iskreni, između ostalog na taj način, imaju garanciju da ih prihvaćanje mandata iz stavka 2. neće stajati gubitka svog redovnog radnog mjesta po prestanku mandata (na koje su primjerice već od prije zaposleni temeljem natječaja). Prethodno opisana situacija je u cijelosti u skladu s odredbama Zakona o trgovačkim društvima i Zakonom o radu te eventualno uplitanje ove Uredbe u te odnose je čini suprotnom pozitivnim zakonskim normama. Suvišna je formulacija „ukoliko to opseg poslova dopušta“. Na upravi je da organizira posao i za njega odgovara, između ostalog i svojim mandatom. Upravo suprotno upućuje formulacija iz čl. 26.st. 4 Zakona o vodnim uslugama „Prestane li direktoru javnog isporučitelja vodnih usluga članstvo u upravi, po bilo kojoj osnovi, zamjenik direktora preuzima prava i obveze jedinog člana uprave do imenovanja novoga direktora u skladu sa Zakonom“. Dakle zamjenik direktora preuzima obveze tek ukoliko direktoru prestane članstvo u upravi, a do tada je osoba koja ne snosi nikakvu odgovornost niti ima obveze. Stoga bi bilo poželjnije da je zamjenik direktora upravo netko od postojećih djelatnika Isporučitelja, a isto nema prepreke ni u odnosu na direktora ukoliko Skupština i uprava to žele i mogu organizirati na taj način. Navedeno je posebno značajno kod manjih JIVU gdje bi se na ovaj način, ukoliko to nije potrebno i Skupština društva to ne želi, izbjeglo nepotrebno gomilanje zaposlenika. Svako suprotno tumačenje će obeshrabrivati postojeće zaposlenike JIVU, koji su već u sustavu i možda su u tom trenutku najbolji izbor, da se prihvaćaju bilo kojeg mandata iz stavka 2 ovog članka. \nTočka 2. st. 6. Predlaže se razmisliti u smanjenju propisanih potrebnih najmanje deset godina radnog iskustva u struci od toga najmanje četiri godine upravljanja složenim organizacijskim strukturama ili najmanje deset godina radnog iskustva u struci od toga najmanje četiri godine na mjestu osobe ovlaštene za zastupanje pravne osobe. Smatramo propisan uvjete možda prestrogima te će možda dolaziti do problema s pronalaženjem kandidata. Dakle propisati iskustvo ali smatramo da je možda previše tražiti 10 godina u struci i 4 godine na upravljačkim poslovima. \nTočku 3 iz stavka 6 kojom se propisuje da najmanje jedan od ključnih zaposlenika iz ovoga stavka mora imati završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti, polje građevinarstvo, strojarstvo ili elektrotehnika na kojem je stekao minimalno 300 ECTS bodova - PREDLAŽEMO BRISATI U CIJELOSTI. \nObrazloženje: Ako se uredbom već propisuje koje struke i s kojim iskustvom moraju biti ključni zaposlenici koji svoj posao obavljaju profesionalno temeljem ugovora na neodređeno vrijeme zašto zadirati u to koje struke moraju biti član uprave i njegov zamjenik. Svako uspješno trgovačko društvo, makar se bavilo i isključivo sa inženjerskom djelatnosti – a što JIVU kao takvi nisu, da bi bili uspješno treba dobrog inženjera, ali i dobrog voditelja financija i pravnih poslova. Stoga zašto član uprave i njegov zamjenik ne bi mogli primjerice biti diplomirani ekonomist i diplomirani pravnik. Posao uprave je organiziranje i vođenje poslova društva te je stoga u potpunosti neprimjereno inzistirati da jedan od njih mora biti inženjer građevine , strojarstva ili elektrotehnike. Skupština društva u zakonom propisanom postupku bira ili imenuje direktora i njegovog zamjenika i daje im povjerenje odnosno mandat za organiziranje i vođenje poslova društva. Propisati visoku stručnu spremu od 300 ECTS bodova i određeno iskustvo je naravno u redu, ali propisivati da direktor ili zamjenik moraju biti inženjer građevine , strojarstva ili elektrotehnike ne smatramo dobrim jer prema prijedlogu ove Uredbe JIVU bi bili vjerojatno jedina trgovačka društva u RH za koja bi bila propisan smjer stručne spreme za člana uprave ili njegovog zamjenika. \nStavak 7 točka 1.1. tehnički direktor; Navedeni prijedlog nije u skladu sa predloženom točkom 3 iz stavka 6 ovog članka. Naime u toč.3. st. 6 je propisano „studij iz područja tehničkih znanosti, polje građevinarstvo, strojarstvo ili elektrotehnika na kojem je stekao minimalno 300 ECTS bodova.“ Dakle u uvjete treba DODATI BAREM POLJE ELEKTROTEHNIKA.\nSt. 7. točka 2.2. Najmanje šest godina iskustva na istim ili istovrsnim poslovima. Predlažemo; \"Najmanje 2 godine iskustva u struci\". Obvezno predlažemo brisati \"na istim ili istovrsnim poslovima\". Umjesto \"na istim ili istovrsnim poslovima\" navesti „U STRUCI“. Nije primjereno tražiti uvjete na istim ili istovrsnim poslovima jer tada možemo tumačiti da uvjete ima samo osoba koja je već radila u ovom ili nekom drugom JIVU, a što nije primjereno, te će sigurno predstavljati problem za zapošljavanjem, naročito u manjim JIVU. Naime manji JIVU obično imaju jednog dipl.ing. u određenom odjelu te ga je nemoguće zamijeniti s bilo kojim drugim postojećim zaposlenikom u slučaju njegovog odlaska (jer jednostavno nitko drugi nema VSS i 300 ECTS bodova). Također smatramo da kod mnogih JIVU će se dogoditi da postojeći zaposlenici ne udovoljavaju traženim uvjetima te će to izazvati potrebu za novim zapošljavanjima te problem preraspodjele postojećih djelatnika ili otkazivanje postojećih ugovora o radu. Za usporedbu da su pretjerano postavljeni uvjeti možemo uzeti Uredbu o klasifikaciji radnih mjesta u lokalnoj i područnoj (regionalnoj) samoupravi (NN 74/2010, 125/2014) kojom je za pročelnika (dakle rukovoditelja) propisano radno iskustvo od 5 godina, a u odnosu na pročelnika jedinstvenog upravnog odjela (manji gradovi i općine) iskustvo od 1 godine na odgovarajućim poslovima. Čak je i manji broj godina propisan za steći uvjete za ovlaštenog inženjera koji kao takav može rukovoditi svim vrstama radova. \nSt.7. toč. 3.1. predlaže se pored predloženih biotehničkih znanosti, kemijskog inženjerstva i biomedicine dodati i tehničke znanosti, polje građevinarstvo, strojarstvo ili elektrotehnika. Naime svaki uređaj pročišćavanje i kondicioniranje vode te uređaj za pročišćavanje otpadnih voda ima sastavne dijelove i procese za koje je potrebna i struka iz polja građevinarstva, strojarstva ili elektrotehnike. Jasno da za laboratorijske poslove je potrebna struka iz područja biotehničkih znanosti, polje biotehnologija ili prehrambena tehnologija ili iz područja tehničkih znanosti, polje kemijsko inženjerstvo ili inženjerstvo okoliša ili iz područja prirodnih znanosti, polje biologija ili kemija ili iz područja biomedicine, polje javno zdravstvo, grana zdravstvena ekologija, i da JIVU mora imati zaposlenika iz tog područja, ali je pogrešno tražiti da isključivo ta osoba bude ta koja upravlja procesom na uređaju za pročišćavanje i kondicioniranje vode te uređaj za pročišćavanje otpadnih voda, jer u praksi primjerice voditelj laboratorija obično i nije rukovodeće mjesto na vodozahvatu i uređaju za kondicioniranje i pročišćavanje vode, gdje je od iznimnog značaja za funkcioniranje sustava ostale tehničke struke (strojarstvo, elektrotehnika, građevina..). \nSt.7.toč.4.2- Smanjiti potreban broj godina iskustva u struci na 2 godine. St.7.toč.5.2. - Smanjiti potreban broj godina iskustva u struci na 5 godina. \nSt.7.toč. 7.2. Predlaže se 1 godina radnog iskustva u struci i stečeni certifikat za obavljanje poslova javne nabave. Naime manji JIVU obično imaju jednog zaposlenika koji se bavi poslovima javne nabave, pa tako i mi, te ne postoji mogućnost određivanja ključnog zaposlenika na način kako je predloženo prijedlogom ove Uredbe bez dodatnog zapošljavanja. Smatramo pretjeranim tražiti iskustvo od 6 godina u struci te da će isto predstavljati problem pri popunjavanju radnog mjesta tog ključnog zaposlenika St.7.toč.9.2. Predlaže se propisati „najmanje 1 godinu radnog iskustva u struci“ \nSt.7.toč.10.2. Predlažemo „Najmanje dvije godine radnog iskustva u struci“. Predlažemo propisati \"rad u struci\" a ne rad na poslovima zaštite okoliša te smanjiti na dvije godine jer na način na koji je predloženo Uredbom će vrlo teško biti popuniti radno mjesto za tog ključnog zaposlenika te će zasigurno biti potrebno angažirati vanjskog pružatelja usluga iz kruga tvrtki koje se bave zaštitom okoliša. Dakle jednostavno na tržištu ne postoji dovoljno osoba koji su se bavili poslovima zaštite okoliša, ali postoji dovoljno osoba koji imaju propisanu potrebnu stručnu spremu za obavljanje tih poslova. Primjerice voditelj laboratorija ili tehnolog sa UPOV-a koji je postojeći zaposlenik JIVU ima potrebnu stručnu spremu potrebnu za obavljanje ovih poslova. Njegova plaća je već trošak JIVU. Dakle s jedne strane imamo zaposlenika koji je svakodnevno prisutan na svom radnom mjestu u JIVU i može obavljati poslove zaštite okoliša i s druge strane trošak vanjskih pružatelja usluga koji nisu prisutni svakodnevno dok će istovremeno za svoje konzultantske i slične usluge naplaćivati ozbiljne iznose JIVU. \nSt.7.toč.14. Ukoliko se ne prihvati smanjenje potrebnih godina staža u struci kako je predloženo po prethodnim točkama smatramo da ni iznimka propisana ovom točkom neće spriječiti probleme pri popunjavanju radnih mjesta ključnih zaposlenika.\n\n\nČlanak 4., stavak 7., točka (7) - Smatramo da za ključne zaposlenike za upravljanje javnom nabavom i ulaganjima iz EU fondova uz propisane uvjete stručne sposobnosti treba dodati i tehničke znanosti s obzirom je zaposlenicima sa završenim tehničkim zanimanjima sukladno Zakonu o javnoj nabavi omogućeno stjecanje certifikata iz područja izobrazbe o javnoj nabavi. Navedeno je potrebno dodati također iz razloga što se projekti u JIVU odnose na izgradnju i rekonstrukciju vodnih građevina koje u konačnici provode zaposlenici tehničke struke.\n\nČlanak 4, stavak 7, točka 8:  Sukladno Zakonu o kibernetičkoj sigurnosti operatora ključnih usluga i davatelja digitalnih usluga NN 64/18 ovo mjesto propisano je samo za Javne isporučitelje vodnih usluga koji isporučuju 10 milijuna kubika godišnje pa bi tog ključnog zaposlenika trebalo tako i definirati. Predlažemo: \n8. upravljanja fizičkom zaštitom i kibernetičkom sigurnošću za isporučitelje veće od 10 milijuna kubika godišnje.","Djelomično prihvaćen","Ne prihvaća se primjedba za čl. 4. st. 3. toč. 1.\nRiješeno člankom 4. st. 10. ove Uredbe kojim se propisuje da javni isporučitelji svojim unutarnjim aktima mogu radna mjesta ključnih zaposlenika nazvati i na drugačiji način od onog koji je propisan ovom Uredbom osim direktora i njegovog zamjenika.\n________________________________________________________________________________________________\nDjelomično se prihvaća primjedba na čl. 4. stavak 5.\nKorigirano u članku 4. st. 4. što znači da osoba iz skupine ostalih ključnih zaposlenika može obavljati poslove direktora ili zamjenika direktora uz uvjet da ispunjava uvjete za njihovo obavljanje.\n________________________________________________________________________________________________\nPrihvaća se primjedba na čl. 4. stavak 6. točka 2.\nKorigirano u članku 4. st. 6. \nRadno iskustvo za direktora i njegovog zamjenika smanjeno na osam godina.\n_______________________________________________________________________________________________\nPrihvaća se primjedba na čl. 4. stavak 6. točka 3.\nU članku 4. st. 6. toč. 3. brisana.\n_______________________________________________________________________________________________\nPrihvaća se primjedba na čl. 4. stavak 7. točka 3.1.\nU članku 4. st. 7. toč. 3.1. dodana su predložena znanstvena polja.\n_______________________________________________________________________________________________\nNe prihvaćaju se primjedbe na čl. 4. stavak 7. točke 4.2, 5.2., 7.2.\nUvjet radnog iskustva za ključne zaposlenike u točkama 4.2., 5.2. i 7.2. smanjen sa 6 na 4 godine. Posebice to vrijedi za radno iskustvo u točki 7.2. Stručni nositelj smatra da ključni zaposlenik koji upravlja poslovima javne nabave i ulaganjima iz EU fondova mora imati minimalno 4 godine radnog iskustva i stečeni certifikat za obavljanje poslova javne nabave jer se radi o poslovima visoke složenosti te postoji veliki rizik u slučaju da se javna nabava ne provede korektno kako u financijskom smislu tako i u smislu produženja trajanja projekta što nije prihvatljivo. Radno iskustvo za to radno mjesto smanjeno je sa 6 godina na 4 godine. Dakle, radi se o rukovoditelju svih javnih nabava u integriranom javnom isporučitelju. Svi ostali zaposlenici koji rade na poslovima javne nabave i EU fondova mogu imati 1 godinu radnog iskustva u struci. Napominje se da se ne radi o manjim isporučiteljima nego o integriranim isporučiteljima koji će integracijom poboljšati svoju kadrovsku strukturu te u tom smislu ne bi trebao postojati problem popunjavanja tog radnog mjesta nakon integracije. Zaključno, radi se o rukovodećim radnim mjestima odnosno poslovima visoke složenosti za koje je potrebno višegodišnje radno iskustvo. Primjenom st. 14. istoga članka to radno iskustvo pada na polovinu što znači na dvije godine. S obzirom na to da navedeni ključni zaposlenik provodi ugovore milijunske vrijednosti, stručni nositelj smatra da je u tom slučaju potrebno imati odgovarajuće radno iskustvo na poslovima javne nabave, a propisano radno iskustvo od četiri godine je primjereno, dok je dvije godine minimum.\n________________________________________________________________________________________________\nNe prihvaća se primjedba na čl. 4. st. 7. t. 10.2. \nKljučni zaposlenik za poslove zaštite okoliša je propisan ovom Uredbom jer je primijećeno da se u javnim isporučiteljima svi poslovi zaštite okoliša vezani uz EU i ostale projekte prepuštaju ovlaštenicima i da u tom smislu ne postoji koordinacija unutar samog JIVU-a što stvara probleme u provedbi tih projekata. Nadalje, propisani ključni zaposlenik mora biti upoznat sa svim zahtjevima koji se odnose na okolišne i klimatske indikatore kako bi mogao dati odgovarajuće projektne zadatke ovlaštenicima u postupcima procjene utjecaja na okoliš koji su uvjet za sva ulaganja iz EU fondova. Zbog toga je propisano radno iskustvo od 3 godine na poslovima zaštite okoliša, a ne u struci.\n________________________________________________________________________________________________\nPrihvaća se primjedba na čl. 4. st. 7. t. 7.\nKorigirano u članku 4. st. 7. toč. 7. podtočka 7.1.\n_______________________________________________________________________________________________\nPrihvaća se primjedba na čl. 4. st. 7. t. 8.\nKorigirano u članku 4. st. 3. toč. 10."]
[10,"IZVOR PLOČE d.o.o.","I. OPĆE ODREDBE,\nČlanak 4.","Članak 4, stavak 7, točka 1:  Za upravljanje tehničkim sektorom potrebna su slijedeća znanja:\n- gradnja vodoopskrbne i kanalizacijske mreže\n- gradnja UPOV-a i uređaja za kondicioniranje\n- održavanje crpnih stanica i tehnologija pročišćavanja pitke i otpadne vode\n- organizacijske sposobnosti\n- zaštita na radu i sl.\nDakle, navedena su znanja puno opsežnija od polja građevine i strojarstva. Smatramo da navedena polja treba proširiti na sva tehnička polja kojima su definirani ključni zaposlenici.\nPredlažemo završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih,  prirodnih i biotehničkih ili biomedicinskih znanosti \n\nČlanak 4, stavak 7, točka 3: Laboratorijski poslovi trebaju biti odvojeni od održavanja UPOV-a ili postrojenja za proizvodnju vode. Naime, održavanje UPOV-a i postrojenja za proizvodnju vode akreditira se prema ISO 9000 i ISO 14000, a laboratoriji prema ISO 17000. Održavanje mogu obavljati strojari, građevinari i elektrotehničari, a ne mogu obavljati laboratorijske poslove niti biti ključni zaposlenici u tim poslovima koje treba izdvojiti iz stavka 7 točke 3 ovog članaka. Moguće je laboratorijske poslove uključiti unutar stavka 7, točke 10. kako smo i predložili.\n\nČlanak 4, stavak 7, točka 3.2:  80% Republike Hrvatske tek gradi UPOV-e. Gdje se moglo steći iskustvo od 6 godina na istim ili istovrsnim poslovima. S obzirom na predloženu struku, koje nema puno na tržištu predlažemo slijedeće: \n\"najmanje šest godina radnog iskustva u struci uz obveznu edukaciju (certifikat) na Institutu za vode ili Fakultetu koji obuhvaćaju polja navedena pod točkom 3.1.\"\n\nČlanak 4, stavak 7, točka 8:  Sukladno Zakonu o kibernetičkoj sigurnosti operatora ključnih usluga i davatelja digitalnih usluga NN 64/18 ovo mjesto propisano je samo za Javne isporučitelje vodnih usluga koji isporučuju 10 milijuna kubika godišnje pa bi tog ključnog zaposlenika trebalo tako i definirati. Predlažemo: \n8. upravljanja fizičkom zaštitom i kibernetičkom sigurnošću za isporučitelje veće od 10 milijuna kubika godišnje.\n\nČlanak 4, stavak 7, točka 10:  Javni isporučitelji vodnih usluga ne mogu se registrirati niti obavljati, sukladno Zakonima o vodama i vodnim uslugama, navedene poslove. Aktivnosti zaštite okoliša u vodno gospodarskoj djelatnosti sastoje se od kontrole zona sanitarne zaštite vodocrpilišta, rezultata pročišćavanja na UPOV-u, kontrole septičkih i crnih jama te izrade elaborata zaštite okoliša tijekom izrade projektno tehničke dokumentacije. Zadnju stavku obavljaju vanjski izvođači ovlašteni za te poslove. Svrha ovih aktivnosti je smanjenje opterećenja na okoliš zbog djelatnosti JIVU-a. \nČlankom 81. Zakona o vodnim uslugama propisan je angažman zaposlenika JIVU-a na poslovima vodnog redara kojeg niste uvrstili kao ključnog zaposlenika. Isto tako, osnove zaštite okoliša su laboratorijske analize i aktivnosti zaštite na radu. Zato predlažemo da se ovi poslovi nazovu tehničkim inspekcijskim poslovima koji uključuju vodno redarstvo, laboratorijske poslove i poslove zaštite na radu. Predlažemo drugačiju formulaciju članka iz:\n10. zaštite okoliša\nu\n10. tehničke inspekcijske poslove (vodnog redarstva, zaštite na radu i laboratorijske poslove).\n\nČlanak 4, stavak 7, točka 10.2:\nPredlažemo:\n10.2. najmanje tri godine radnog iskustva u struci.","Djelomično prihvaćen","Djelomično se prihvaća primjedba za čl. 4. st. 7. t. 1.\nPrimjedba se prihvaća vezano uz direktora i njegovog zamjenika.\n________________________________________________________________________________________________\nNe prihvaća se primjedba za čl. 4 st. 7. t. 3.\nLaboratorijski poslovi su odvojeni od održavanja. Članak 4. st. 7. točka 10. odnosi se na poslove zaštite okoliša u koje ne mogu biti uključeni laboratorijski poslovi.\n________________________________________________________________________________________________\nDjelomično se prihvaća primjedba za čl. 4. st. 7. t. 3.2.\n________________________________________________________________________________________________\nPrihvaća se primjedba za čl. 4. st. 7. t. 8.\nKorigirano u članku 4., stavku 3., točki 10.  \n________________________________________________________________________________________________\nNe prihvaća se primjedba za čl. 4. st. 7. t. 10.\nStručni nositelj napominje da se ovdje ne radi o pružanju usluga u poslovima zaštite okoliša trećim osobama, pa stoga nije potrebna registracija JIVU za te poslove. Ključni zaposlenik za poslove zaštite okoliša je propisan ovom Uredbom jer je primijećeno da se u javnim isporučiteljima svi poslovi zaštite okoliša vezani uz EU i ostale projekte prepuštaju ovlaštenicima i da u tom smislu ne postoji koordinacija unutar samog JIVU-a što stvara probleme u provedbi tih projekata. Nadalje, propisani ključni zaposlenik mora biti upoznat sa svim zahtjevima koji se odnose na okolišne i klimatske indikatore kako bi mogao dati odgovarajuće projektne zadatke ovlaštenicima u postupcima procjene utjecaja na okoliš koji su uvjet za sva ulaganja iz EU fondova.\n______________________________________________________________________________________________\nNe prihvaća se primjedba za čl. 4. st.7. \nVodni redar ne može biti ključni zaposlenik nego je operativna osoba koja može taj posao obavljati i sa srednjom stručnom spremom što ne vrijedi za ključnog zaposlenika.\n______________________________________________________________________________________________\nPrihvaća se primjedba za čl. 4. st.7. t. 10.2.\nKorigirano u  članku 4. st. 7. točka 10.2."]
[11,"KOMUNALIJE D.O.O.","I. OPĆE ODREDBE,\nČlanak 4.","Nastavno na nacrt prijedloga  Uredbe, očitujemo se kako slijedi:\nČlanak 4. stavak 6. točka 3. Uredbe\nMišljenja smo da su neka polja iz navedenih znanosti neosnovano ( neopravdano) izostavljena u odnosu na ona koja su u Nacrtu predviđena kao odgovarajuća struka, kao na primjer izostavljena su polja: Geodezija i geoinformatika  ili Prometna znanost.\nGeodetska struka primjerice sudjeluje u izradi projektne i druge dokumentacije vodno-komunalne infrastrukture od ideje pa do završetka izgradnje.\nPrema tome, sudjeluje u tom procesu više od nekih gore navedenih polja. Smatramo da je ovo diskriminacija struke.\n\nČlanak 4. stavak 7.točka 1. Uredbe\nTakođer smo mišljenja da za ključnog zaposlenika: tehničkog direktora ne treba taksativno navoditi polja pojedinih znanosti već samo navod koje znanosti se smatraju odgovarajućim uvjetom za popunjavanje radnih mjesta.\nPrimjedba se odnosi na geodetsku struku ili prometnu struku. Smatramo da je i u ovom slučaju vidljiva diskriminacija pojedinih struka koje su izostavljene iz Uredbe.\nTakođer predlažemo dodati sljedeće:\nAko je u objedinjenom javnom isporučitelju već zaposlena osoba koja obavlja poslove zamjenika direktora ili tehničkog direktora, a koja osoba ima tehničku struku i odgovarajuću stručnu spremu, te minimalno 5 godina radnog iskustva na tim poslovima, predlažemo da ta osoba može biti imenovana na to radno mjesto.\n\nKomunalije d.o.o. Novalja","Djelomično prihvaćen","Prihvaća se primjedba za čl. 4. st. 6. t. 3. \nPogledati odgovore na prethodna istovjetna pitanja. Navedene primjedbe su riješene brisanjem točke 3.  u st. 6. članka 4.\n_______________________________________________________________________________________________\nNe prihvaća se primjedba za čl. 4. st. 7. t. 1.\nS obzirom na korekciju u članku 4. st. 6. t. 4. zadržana je odredba da tehnički direktor mora biti specifične tehničke struke i to građevinske, strojarske i elektrotehničke."]
[12,"ANTONIJA ŠEŠERINAC","I. OPĆE ODREDBE,\nČlanak 4.","U čl. 4. st. 7. t. 7.1. predlaže se izmjena teksta na način da novi tekst glasi: \"završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja društvenih ili tehničkih znanosti na kojem je stekao minimalno 300 ECTS bodova\".\nU čl. 4. st. 7. t. 7.2. predlaže se izmjena teksta na način da novi tekst glasi: \"najmanje 6 godina radnog iskustva na poslovima javne nabave i stečenim certifikatom za obavljanje poslova javne nabave\".\nU čl. 4. st. 7. t. 8.1. predlaže se izmjena teksta na način da novi tekst glasi: \"završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja društvenih ili tehničkih znanosti na kojem je stekao minimalno 300 ECTS bodova\".\nU čl. 4. st. 7. t. 8.2. predlaže se izmjena teksta na način da novi tekst glasi: \"najmanje 3 godine radnog iskustva na informatičkim poslovima\".\nVodoopskrba i odvodnja Zagrebačke županije d.o.o.\ndirektor Tomislav Masten","Djelomično prihvaćen","Pogledati odgovore na prethodne istovjetne primjedbe pod r. br. 5. i 6.  \nNa temelju prethodno postavljenih istovrsnih ili sličnih prijedloga stručni uvjeti i uvjeti radnog iskustva su značajno izmijenjeni, pa tako i u smislu ovih prijedloga."]
[13,"Komunalno d.o.o. Vrgorac","I. OPĆE ODREDBE,\nČlanak 4.","čl.4.st.3. toč. 1. Tehnički direktor – Navesti „upravlja tehničkim odjelom Isporučitelja“, naime primjereniji naziv je Rukovoditelj/voditelj tehničkog odjela. Naziv direktor (tehnički direktor) upućuje da se zaposlenik bira ili imenuje na mandat, a to nije slučaj u ni jednom Isporučitelju, već se radi o voditelju tehničkog odjela zaposlenom na neodređeno vrijeme, jednako kao što svatko ima i voditelja financija ili pravnih poslova stavak 5.) se predlaže brisati te umjesto njega staviti novi stavak koji glasi; 5.) Osobe iz stavka 3. mogu obavljati poslove iz stavka 2. ovog članka, istovremeno uz svoje poslove za vrijeme trajanja mandata za direktora ili zamjenika direktora. \nObrazloženje: Svako uspješno trgovačko društvo, makar se bavilo i isključivo sa inženjerskom djelatnosti – a što Isporučitelji kao takvi nisu, da bi bili uspješno treba dobrog inženjera, ali i dobrog voditelja financija i pravnih poslova. Nadalje nerijetko postojeći zaposlenici Isporučitelja u slučaju kada prihvate da budu imenovani ili birani na mandat za direktora ili zamjenika direktora nastave obavljati poslove svog redovnog radnog mjesta, jer budimo iskreni, između ostalog na taj način, imaju garanciju da ih prihvaćanje mandata iz stavka 2. neće stajati gubitka svog redovnog radnog mjesta po prestanku mandata (na koje su primjerice već od prije zaposleni temeljem natječaja). Prethodno opisana situacija je u cijelosti u skladu s odredbama Zakona o trgovačkim društvima i Zakonom o radu te eventualno uplitanje ove Uredbe u te odnose je čini suprotnom pozitivnim zakonskim normama. Suvišna je formulacija „ukoliko to opseg poslova dopušta“. Na upravi je da organizira posao i za njega odgovara, između ostalog i svojim mandatom. Upravo suprotno upućuje formulacija iz čl. 26.st. 4 Zakona o vodnim uslugama „Prestane li direktoru javnog isporučitelja vodnih usluga članstvo u upravi, po bilo kojoj osnovi, zamjenik direktora preuzima prava i obveze jedinog člana uprave do imenovanja novoga direktora u skladu sa Zakonom“. Dakle zamjenik direktora preuzima obveze tek ukoliko direktoru prestane članstvo u upravi, a do tada je osoba koja ne snosi nikakvu odgovornost niti ima obveze. Stoga bi bilo poželjnije da je zamjenik direktora upravo netko od postojećih djelatnika Isporučitelja, a isto nema prepreke ni u odnosu na direktora ukoliko Skupština i uprava to žele i mogu organizirati na taj način. Navedeno je posebno značajno kod manjih JIVU gdje bi se na ovaj način, ukoliko to nije potrebno i Skupština društva to ne želi, izbjeglo nepotrebno gomilanje zaposlenika. Svako suprotno tumačenje će obeshrabrivati postojeće zaposlenike JIVU, koji su već u sustavu i možda su u tom trenutku najbolji izbor, da se prihvaćaju bilo kojeg mandata iz stavka 2 ovog članka. \nTočka 2. st. 6. Predlaže se razmisliti u smanjenju propisanih potrebnih najmanje deset godina radnog iskustva u struci od toga najmanje četiri godine upravljanja složenim organizacijskim strukturama ili najmanje deset godina radnog iskustva u struci od toga najmanje četiri godine na mjestu osobe ovlaštene za zastupanje pravne osobe. Smatramo propisan uvjete možda prestrogima te će možda dolaziti do problema s pronalaženjem kandidata. Dakle propisati iskustvo ali smatramo da je možda previše tražiti 10 godina u struci i 4 godine na upravljačkim poslovima. \nTočku 3 iz stavka 6 kojom se propisuje da najmanje jedan od ključnih zaposlenika iz ovoga stavka mora imati završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti, polje građevinarstvo, strojarstvo ili elektrotehnika na kojem je stekao minimalno 300 ECTS bodova - PREDLAŽEMO BRISATI U CIJELOSTI. \nObrazloženje: Ako se uredbom već propisuje koje struke i s kojim iskustvom moraju biti ključni zaposlenici koji svoj posao obavljaju profesionalno temeljem ugovora na neodređeno vrijeme zašto zadirati u to koje struke moraju biti član uprave i njegov zamjenik. Svako uspješno trgovačko društvo, makar se bavilo i isključivo sa inženjerskom djelatnosti – a što JIVU kao takvi nisu, da bi bili uspješno treba dobrog inženjera, ali i dobrog voditelja financija i pravnih poslova. Stoga zašto član uprave i njegov zamjenik ne bi mogli primjerice biti diplomirani ekonomist i diplomirani pravnik. Posao uprave je organiziranje i vođenje poslova društva te je stoga u potpunosti neprimjereno inzistirati da jedan od njih mora biti inženjer građevine , strojarstva ili elektrotehnike. Skupština društva u zakonom propisanom postupku bira ili imenuje direktora i njegovog zamjenika i daje im povjerenje odnosno mandat za organiziranje i vođenje poslova društva. Propisati visoku stručnu spremu od 300 ECTS bodova i određeno iskustvo je naravno u redu, ali propisivati da direktor ili zamjenik moraju biti inženjer građevine , strojarstva ili elektrotehnike ne smatramo dobrim jer prema prijedlogu ove Uredbe JIVU bi bili vjerojatno jedina trgovačka društva u RH za koja bi bila propisan smjer stručne spreme za člana uprave ili njegovog zamjenika. \nStavak 7 točka 1.1. tehnički direktor; Navedeni prijedlog nije u skladu sa predloženom točkom 3 iz stavka 6 ovog članka. Naime u toč.3. st. 6 je propisano „studij iz područja tehničkih znanosti, polje građevinarstvo, strojarstvo ili elektrotehnika na kojem je stekao minimalno 300 ECTS bodova.“ Dakle u uvjete treba DODATI BAREM POLJE ELEKTROTEHNIKA.\nSt. 7. točka 2.2. Najmanje šest godina iskustva na istim ili istovrsnim poslovima. Predlažemo; \"Najmanje 2 godine iskustva u struci\". Obvezno predlažemo brisati \"na istim ili istovrsnim poslovima\". Umjesto \"na istim ili istovrsnim poslovima\" navesti „U STRUCI“. Nije primjereno tražiti uvjete na istim ili istovrsnim poslovima jer tada možemo tumačiti da uvjete ima samo osoba koja je već radila u ovom ili nekom drugom JIVU, a što nije primjereno, te će sigurno predstavljati problem za zapošljavanjem, naročito u manjim JIVU. Naime manji JIVU obično imaju jednog dipl.ing. u određenom odjelu te ga je nemoguće zamijeniti s bilo kojim drugim postojećim zaposlenikom u slučaju njegovog odlaska (jer jednostavno nitko drugi nema VSS i 300 ECTS bodova). Također smatramo da kod mnogih JIVU će se dogoditi da postojeći zaposlenici ne udovoljavaju traženim uvjetima te će to izazvati potrebu za novim zapošljavanjima te problem preraspodjele postojećih djelatnika ili otkazivanje postojećih ugovora o radu. Za usporedbu da su pretjerano postavljeni uvjeti možemo uzeti Uredbu o klasifikaciji radnih mjesta u lokalnoj i područnoj (regionalnoj) samoupravi (NN 74/2010, 125/2014) kojom je za pročelnika (dakle rukovoditelja) propisano radno iskustvo od 5 godina, a u odnosu na pročelnika jedinstvenog upravnog odjela (manji gradovi i općine) iskustvo od 1 godine na odgovarajućim poslovima. Čak je i manji broj godina propisan za steći uvjete za ovlaštenog inženjera koji kao takav može rukovoditi svim vrstama radova. \nSt.7. toč. 3.1. predlaže se pored predloženih biotehničkih znanosti, kemijskog inženjerstva i biomedicine dodati i tehničke znanosti, polje građevinarstvo, strojarstvo ili elektrotehnika. Naime svaki uređaj pročišćavanje i kondicioniranje vode te uređaj za pročišćavanje otpadnih voda ima sastavne dijelove i procese za koje je potrebna i struka iz polja građevinarstva, strojarstva ili elektrotehnike. Jasno da za laboratorijske poslove je potrebna struka iz područja biotehničkih znanosti, polje biotehnologija ili prehrambena tehnologija ili iz područja tehničkih znanosti, polje kemijsko inženjerstvo ili inženjerstvo okoliša ili iz područja prirodnih znanosti, polje biologija ili kemija ili iz područja biomedicine, polje javno zdravstvo, grana zdravstvena ekologija, i da JIVU mora imati zaposlenika iz tog područja, ali je pogrešno tražiti da isključivo ta osoba bude ta koja upravlja procesom na uređaju za pročišćavanje i kondicioniranje vode te uređaj za pročišćavanje otpadnih voda, jer u praksi primjerice voditelj laboratorija obično i nije rukovodeće mjesto na vodozahvatu i uređaju za kondicioniranje i pročišćavanje vode, gdje je od iznimnog značaja za funkcioniranje sustava ostale tehničke struke (strojarstvo, elektrotehnika, građevina..). \nSt.7.toč.4.2- Smanjiti potreban broj godina iskustva u struci na 2 godine. St.7.toč.5.2. - Smanjiti potreban broj godina iskustva u struci na 5 godina. \nSt.7.toč. 7.2. Predlaže se 1 godina radnog iskustva u struci i stečeni certifikat za obavljanje poslova javne nabave. Naime manji JIVU obično imaju jednog zaposlenika koji se bavi poslovima javne nabave, pa tako i mi, te ne postoji mogućnost određivanja ključnog zaposlenika na način kako je predloženo prijedlogom ove Uredbe bez dodatnog zapošljavanja. Smatramo pretjeranim tražiti iskustvo od 6 godina u struci te da će isto predstavljati problem pri popunjavanju radnog mjesta tog ključnog zaposlenika St.7.toč.9.2. Predlaže se propisati „najmanje 1 godinu radnog iskustva u struci“ \nSt.7.toč.10.2. Predlažemo „Najmanje dvije godine radnog iskustva u struci“. Predlažemo propisati \"rad u struci\" a ne rad na poslovima zaštite okoliša te smanjiti na dvije godine jer na način na koji je predloženo Uredbom će vrlo teško biti popuniti radno mjesto za tog ključnog zaposlenika te će zasigurno biti potrebno angažirati vanjskog pružatelja usluga iz kruga tvrtki koje se bave zaštitom okoliša. Dakle jednostavno na tržištu ne postoji dovoljno osoba koji su se bavili poslovima zaštite okoliša, ali postoji dovoljno osoba koji imaju propisanu potrebnu stručnu spremu za obavljanje tih poslova. Primjerice voditelj laboratorija ili tehnolog sa UPOV-a koji je postojeći zaposlenik JIVU ima potrebnu stručnu spremu potrebnu za obavljanje ovih poslova. Njegova plaća je već trošak JIVU. Dakle s jedne strane imamo zaposlenika koji je svakodnevno prisutan na svom radnom mjestu u JIVU i može obavljati poslove zaštite okoliša i s druge strane trošak vanjskih pružatelja usluga koji nisu prisutni svakodnevno dok će istovremeno za svoje konzultantske i slične usluge naplaćivati ozbiljne iznose JIVU. \nSt.7.toč.14. Ukoliko se ne prihvati smanjenje potrebnih godina staža u struci kako je predloženo po prethodnim točkama smatramo da ni iznimka propisana ovom točkom neće spriječiti probleme pri popunjavanju radnih mjesta ključnih zaposlenika. \nKomunalno d.o.o.","Djelomično prihvaćen","S obzirom da se radi o istovjetnim primjedbama kao i od Đakovačkog vodovoda d.o.o., pogledati odgovore pod red. br. 9."]
[14,"Grad Ivanec","I. OPĆE ODREDBE,\nČlanak 4.","Zakon o vodnim uslugama u članku 2. stavku 2. propisuje da se na pitanja koja se \nuređuju ovim Zakonom primjenjuje i zakon kojim se uređuju trgovačka društva i zakon kojim se uređuje sudski registar, osim kad je to ovim Zakonom drukčije uređeno.\n \nOdredba članka 26.  Zakona o vodnim uslugama propisuje da uprava javnog isporučitelja ima jednog člana – direktora društva te da ima jednog zamjenika direktora u svojstvu zamjenika člana uprave, koji se imenuju ili biraju na razdoblje od četiri godine, na način kako je propisano odgovarajućim člancima Zakona o vodnim uslugama.\n\nUvjeti potrebne stručne spreme i struke te uvjet radnog iskustva za imenovanje odnosno biranje direktora i njegovog zamjenika  nisu definirani odredbama Zakona o vodnim uslugama, kao niti odredbama Zakona o trgovačkim društvima.\n\nZakon o trgovačkim društvima („Narodne novine“ broj 111/93, 34/99, 121/99- vjerodostojno tumačenje, 52/00 – Odluka Ustavnog suda RH, 118/03, 107/07, 146/08, 137/09, 125/11, 151/11- pročišćeni tekst, 112/12, 68/13, 110/15, 40/19, 34/22 i 114/22), u članku 239. u bitnome propisuje:\n-  članom uprave može biti svaka fizička osoba koja je potpuno poslovno sposobna,\n- u statutu se mogu odrediti uvjeti za imenovanje članova uprave,\n- članom uprave ne može biti osoba:\n1. koja je kažnjena za kazneno djelo zlouporabe povjerenja u gospodarskom poslovanju, prijevare u gospodarskom poslovanju, prouzročenja stečaja, pogodovanja vjerovnika ili povrede obveze vođenja trgovačkih i poslovnih knjiga iz Kaznenog zakona Republike Hrvatske i to za vrijeme od pet godina po pravomoćnosti presude kojom je osuđena, s time da se u to vrijeme ne računa vrijeme provedeno na izdržavanju kazne ili\n2. koja je kažnjena za kazneno djelo neke druge države koje po svojim bitnim obilježjima odgovara kaznenim djelima iz točke 1. ovoga stavka\n3. protiv koje je izrečena mjera sigurnosti zabrane obavljanja zanimanja koje je u potpunosti ili djelomično obuhvaćeno predmetom poslovanja društva za vrijeme dok traje ta zabrana\n4. kojoj je u drugoj državi zabranjeno obavljanje zanimanja koje je u potpunosti ili djelomično obuhvaćeno predmetom poslovanja društva za vrijeme trajanja zabrane.\n\nIz navedenog se može zaključiti kako propisivanje uvjeta za imenovanje ključnih zaposlenika na način predložen u članku 4. stavku 2. nacrta prijedloga Uredbe, nije u skladu s navedenom odredbom Zakona o trgovačkim društvima. \nTakođer, smatramo da je s naprijed iznijetim potrebno uskladiti članak 5. nacrta prijedloga Uredbe koji propisuje zapreke za obavljanje poslova ključnog zaposlenika.\nStoga predlažemo da se preispita zakonitost i osnovanost navedenih članaka.\n\nDodatno, iz odredbe članka 4. stavak 6., 7., 8. i 11. kojima se propisuju kriteriji koji se \nodnose na stupanj formalnog obrazovanja ključnih zaposlenika, proizlazi da ključni zaposlenici ne mogu biti osobe koje su stekle odgovarajući stupanj obrazovanja odgovarajuće struke prema propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju („Narodne novine broj 123/03), obzirom da niti u jednoj odredbi prijedloga uredbe nije propisano da propisane uvjete kvalifikacije zadovoljavaju i osobe koje su odgovarajući stupanj obrazovanja i stručni naziv stekli prema ranijim propisima o visokom obrazovanju.\nStoga se predlaže na odgovarajuća mjesta u nacrt prijedloga Uredbe ugraditi tekst da uvjet kvalifikacije ključnih stručnjaka iz članka 4. stavak 6., 7., 8. i 11. zadovoljavaju i osobe koje su na drugi način propisan posebnim propisom stekle odgovarajući stupanj obrazovanja odgovarajuće struke.\n\nPodredno, opreza radi, ukoliko se ne prihvati naša primjedba vezano uz odredbu članka 4. stavak 6. nacrta prijedloga Uredbe, smatramo da je potrebno preispitati traženu duljinu radnog iskustva ključnih zaposlenika iz stavka 2. istoga članka uredbe, zbog trenutne situacije na tržištu rada.\n\nTakođer, što se tiče ostalih ključnih zaposlenika iz članka 4. stavak 3. nacrta prijedloga Uredbe, također smatramo da su uvjeti radnog iskustva prestrogi, pogotovo za radna mjesta za koje se radno iskustvo traži na istim ili istovrsnim poslovima (članak 4. stavak 7. točka 2.1., 3.2. 10.2.), te predlažemo preispitati svrhovitost propisivanja predloženih uvjeta, obzirom su prestrogi i diskriminirajući.","Djelomično prihvaćen","Ne prihvaća se primjedba za čl. 4.\nČlankom 2. stavkom 2. Zakona  o vodnim uslugama propisuje da se na pitanja koja se uređuju ovim Zakonom primjenjuje i zakon kojim se uređuju trgovačka društva i zakon kojim se uređuje sudski registar, osim kad je to ovim Zakonom drukčije uređeno.\nOvim Zakonom (Zakon o vodnim uslugama) jeste drukčije uređeno jer je člankom 16. stavkom 8. određeno da: „Posebne uvjete za obavljanje djelatnosti vodnih usluga propisuje Vlada Republike Hrvatske uredbom.“, a stavkom 3 je određeno da: „Posebni uvjeti za početak poslovanja javnog isporučitelja vodnih usluga su broj i kvalifikacije ključnih zaposlenika.“. Dakle donositelj Uredbe jeste posebnim zakonom ovlašten propisati kvalifikacije i direktora i zamjenika direktora te drugih ključnih zaposlenika.\nPritom odredba članka 5. Uredbe nije suprotna članku 239. Zakona o trgovačkim društvima već egzistiraju kao dvije paralelne zapreke za imenovanje direktorom društva.\n________________________________________________________________________________________________\nNe prihvaća se primjedba za čl. 4. st. 6., 7., 8. i 11.\nStručne spreme su izjednačene na temelju posebnog zakona., tj. u skladu s člankom 14. stavkom 3. Zakona o akademskim i stručnim nazivima i akademskom stupnju pročišćeni tekst zakona (NN 107/07 i 118/12).\n________________________________________________________________________________________________\nPrihvaća se primjedba za čl. 4. st. 6.\nPreispitane su i izmijenjene godine radnoga iskustva u čl. 4. stavcima 6. i 7. Uredbe. Istodobno, dodatnu zaštitu od možebitnih nedostataka kandidata odgovarajućeg radnog iskustva pruža  stavak 14. koji propisuje. „Ako na tržištu rada ili u javnom isporučitelju vodnih usluga nema odgovarajućeg stručnjaka koji udovoljava uvjetima potrebnog radnog iskustva iz stavka 6. i 7. ovoga članka, poslove ključnih zaposlenika mogu obavljati i osobe koje ispunjavaju najmanje jednu polovinu potrebnog radnog iskustva.“"]
[15,"Vinkovački vodovod i kanalizacija d.o.o.","I. OPĆE ODREDBE,\nČlanak 4.","Ovim putem društvo VINKOVAČKI VODOVOD I KANALIZACIJA d.o.o. Vinkovci daje primjedbe na članak 4. stavak 6. točka 3. objavljenog Nacrta prijedloga Uredbe o posebnim uvjetima za obavljanje djelatnosti vodnih usluga (dalje u tekstu: Uredba).\n\nU članku 4., stavak 6., točka 3. navodi se \"najmanje jedan od ključnih zaposlenika iz ovoga stavka mora imati završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti, polje građevinarstvo, strojarstvo ili elektrotehnika na kojem je stekao minimalno 300 ECTS bodova.\"\n\nOBRAZLOŽENJE: Predmetna odredba koja bi na ovakav način propisivala uvjet struke za direktora, odnosno njegovog zamjenika u koliziji je sa Zakonom o trgovačkim društvima. Primjenom iste derogiraju se prava osnivača tj. članova društva da svojim glasovima izaberu osobu kojoj će povjeriti poslove vođenja i upravljanja Društvom. Posao uprave je organiziranje i vođenje poslova društva te je stoga u potpunosti neprimjereno inzistirati da jedan od njih mora biti inženjer građevine , strojarstva ili elektrotehnike. Smatramo kako je ista odredba nepotrebna ponajprije jer je propisano da jedan od drugih ključnih zaposlenika  - tehnički direktor koji mora zadovoljiti tražene uvjete, a za direktora i zamjenika bilo bi dostatno propisati uvjete navedene u članku 4. stavak 6. točka 1. i 2.\n\nUkoliko bi odredba   4. stavak 6. točka 3. stupila na snagu, vodovodi bi bili jedina trgovačka društva u RH za koje bi bili zakonom propisani konkretni tehnički fakulteti za direktora, odnosno zamjenika direktora.","Prihvaćen","U članku 4. st. 6. toč. 3. brisana."]
[16,"Vodovod grada Vukovara d.o.o.","I. OPĆE ODREDBE,\nČlanak 4.","Članak 4., stavak 7., točka (10.2.) Predlažemo „Najmanje dvije godine radnog iskustva u struci“.","Djelomično prihvaćen","U članku 4. st. 7. t. 10.2. godine radnog iskustva za poslove zaštite okoliša smanjene su sa 6 na 3 godine, a uz izuzeće iz stavka 14 istoga članka smanjuje se još na pola odnosno na 1,5 godina."]
[17,"Vodovod grada Vukovara d.o.o.","I. OPĆE ODREDBE,\nČlanak 4.","Članak 4., stavak 7., točka (7) - Smatramo da za ključne zaposlenike za upravljanje javnom nabavom i ulaganjima iz EU fondova uz propisane uvjete stručne sposobnosti treba dodati i tehničke znanosti s obzirom je zaposlenicima sa završenim tehničkim zanimanjima sukladno Zakonu o javnoj nabavi omogućeno stjecanje certifikata iz područja izobrazbe o javnoj nabavi. Navedeno je potrebno dodati također iz razloga što se projekti u JIVU odnose na izgradnju i rekonstrukciju vodnih građevina koje u konačnici provode zaposlenici tehničke struke.","Prihvaćen","Korigirano u članku 4. st. 7. toč. 7. podtočka 7.1."]
[18,"Vodovod grada Vukovara d.o.o.","I. OPĆE ODREDBE,\nČlanak 4.","Članak 4., stavak 7., točka (3) - Smatramo da je pod PODRUČJE TEHNIČKE ZNANOSTI pored polja KEMIJSKO INŽENJERSTVO, INŽENJERSTVO OKOLIŠA potrebno dodati polja ELEKTROTEHNIKA, STROJARSTVO i GRAĐEVINARSTVO","Prihvaćen","Korigirano u članku 4. st. 7. toč. 3. podtočka 3.1."]
[19,"Vodovod grada Vukovara d.o.o.","I. OPĆE ODREDBE,\nČlanak 4.","S obzirom da je Zakonom o vodnim usluga članak 25.  propisano da JIVU mora imati internu kontrolu smatramo da u članku 4., stavak 3. (ostali ključni zaposlenici) - nedostaje radno mjesto za obavljanje poslova interne kontrole.","Nije prihvaćen","Člankom 25. Zakona o vodnim uslugama izravno je propisano radno mjesto interne kontrole javnog isporučitelja vodnih usluga kao i Zakonom o financijskom upravljanju i kontroli u javnom sektoru gdje su i propisani uvjeti za to radno mjesto. Stoga isto ne treba propisivati ovom Uredbom kao poslove ključnog zaposlenika, ali ga treba planirati Uredbom o unutarnjem ustrojstvu."]
[20,"Vodovod grada Vukovara d.o.o.","I. OPĆE ODREDBE,\nČlanak 4.","Članak 4., stavak 7., točka (1) - smatramo da je za poslove tehničkog direktora propisani uvjet od najmanje sedam (7) godina radnog iskustva u struci a od toga najmanje četiri (4) godine na rukovodećim poslovima prestrogo uvjetovan s obzirom na situaciju na tržištu rada. \nTakođer smatramo da je za tehničkog direktora potrebno propisati uvjete stručne sposobnosti na način da se uvjetuje općenita kvalifikacija tehničkih i biotehničkih znanosti bez definiranja polja obzirom da je za poslovanje JIVU bitno ne samo građevinarstvo, strojarstvo, nego i druge tehničke i biotehničke znanosti kao što su energetika, zaštita okoliša, prehrambena tehnologija, kemijsko inženjerstvo i dr.","Djelomično prihvaćen","Uvjeti koji se odnose na radno iskustvo za radno mjesto tehničkog direktora smanjeni su na 6 godina, od toga 3 godine na rukovodećim poslovima, međutim stručni nositelj (kao i mnogi drugi isporučitelji) smatra da tehnički direktor u specifičnim djelatnostima kao što su vodne usluge mora biti tehničke struke i to iz polja građevinarstva, strojarstva ili elektrotehnike. Navedene struke usko su povezane s ključnim poslovima nužnim za uspješno obavljanje djelatnosti vodnih usluga, posebice se to odnosi na provedbu projekata razvoja javne vodoopskrbe i javne odvodnje i upravljanje izgrađenom infrastrukturom."]
[21,"Vodovod grada Vukovara d.o.o.","I. OPĆE ODREDBE,\nČlanak 4.","Članak 4. stavak 6. točka (3) - Predlažemo brisanje ove točke u cijelosti jer je zadovoljavanje tehničke sposobnosti propisano u članku 4. stavku 3. - ostali ključni zaposlenici, ili podredno predlažemo izmijeniti točku (3) na način da se propiše općenito područje tehničkih znanosti ne specificirajući polje.\n\nObrazloženje za brisanje: Ukoliko Isporučitelj ima zaposlenog Tehničkog direktora koji zadovoljava uvjete sukladno Članku 4., stavak 7., točka (1),  smatramo da je uvjet iz Članka 4., stavak 6., točka (3) suvišan za ključne zaposlenike (Direktor i Zamjenik direktora) iz razloga što su uvjeti zadovoljeni zaposlenjem Tehničkog direktora te da ključni zaposlenici (Direktor i Zamjenik direktora) moraju zadovoljiti samo uvjete prethodne dvije točke (Članak 4., stavak 6., točka (1) i (2) ). \n\nObrazloženje za izmjenu: Ukoliko brisanje ovog usko definiranog i ograničavajućeg  uvjeta nije moguće smatramo da isti treba propisati na način da se uvjetuje općenita kvalifikacija tehničkih i biotehničkih znanosti bez definiranja polja obzirom da je za poslovanje JIVU bitno ne samo građevinarstvo, strojarstvo, elektrotehnika, nego i druge tehničke i biotehničke znanosti kao što su energetika, zaštita okoliša, prehrambena tehnologija, kemijsko inženjerstvo i dr.","Prihvaćen","U članku 4. st. 6. toč. 3. je brisana."]
[22,"IVKOM-VODE d.o.o.","I. OPĆE ODREDBE,\nČlanak 4.","ovim putem IVKOM-VODE d.o.o. Ivanec, daje primjedbe na objavljeni Nacrt prijedloga Uredbe o posebnim uvjetima za obavljanje djelatnosti vodnih usluga (dalje u tekstu: Uredba).\nKako je u obrazloženju uz Nacrt prijedloga Uredbe o posebnim uvjetima za obavljanje djelatnosti vodnih usluga navedeno sljedeće:\n „Imajući u vidu velike razlike između jedinstvenih javnih isporučitelja na pojedinim uslužnim područjima kako su uspostavljena Uredbom o uslužnim područjima („Narodne novine“, br. 147/21.) i to:\n- u opsegu godišnje isporuke vodne usluge koja se kreće od 60 mil. m3 vode/godišnje (Grad Zagreb) do 800 tisuća m3 vode/godišnje (Konavosko uslužno područje)\n- u veličini i razvijenosti uslužnog područja koje može biti uglavnom urbano i razvijeno, dio urbano, a dio ruralno ili pretežito ruralno i nerazvijeno područje s niskim godišnjim dohotkom kućanstva \ni uvažavajući činjenicu da je u ruralnim i geografski izoliranim područjima (otoci, brdsko-planinska područja i sl.) vrlo teško osigurati potrebnu kadrovsku strukturu, propisana je iznimka, da jedna osoba može obavljati više različitih poslova ključnih zaposlenika koji su za poslovanje javnog isporučitelja nužni, ali nisu po svom opsegu isti na svim uslužnim područjima. Tu problematiku javni isporučitelj je ovlašten urediti svojim unutarnjim aktima o ustrojstvu. Pritom je bitno da se svi poslovi ključnih zaposlenika obavljaju u mjeri koliko to zahtijeva kompleksnost pojedinog uslužnog područja.“\nSmatramo da bi se gore navedeno trebalo primijeniti i na obavljanje poslova direktora, zamjenika direktora i upravljanje financijama i računovodstvom.\nUvažavajući prethodno izneseno, IVKOM-VODE d.o.o., Ivanec predlaže da se članak 4. stavak. 4. i stavak 13.  prijedloga Uredbe izmijene na način da glase:\n„Članak 4.\n(4) Jedna osoba može obavljati više poslova iz stavka 2. i 3. ovoga članka, osim  poslova direktora i zamjenika direktora koji se ne mogu objediniti, ako ispunjava uvjete za njihovo obavljanje, a javni isporučitelj ovlašten je svojim unutarnjim aktima objediniti predmetne poslove te, u skladu s time, ustrojiti unutarnje ustrojstvene jedinice i radna mjesta.\n(13) Iznimno od stavka 7. točaka 5., 8. i 10. ovoga članka, obavljanje propisanih poslova se može povjeriti vanjskom pružatelju usluga, koji mora biti registriran za tu vrstu poslova i zapošljavati najmanje jednog stručnjaka koji ispunjava uvjete propisane u odgovarajućoj odredbi tih točaka.“","Djelomično prihvaćen","U stavku 4., isti učinak (neobjedinjavanje poslova direktora i zamjenika direktora) postignut je propisivanjem: „a osoba koja obavlja poslove iz stavka 3. ovoga članka može obavljati  i jedan od poslova iz stavka 2. ovoga članka ako ispunjava uvjete za njihovo obavljanje. (….)“"]
[23,"VODOVOD-OSIJEK d.o.o.","I. OPĆE ODREDBE,\nČlanak 4.","Članak 4., stavak 6., točka 3. \"najmanje jedan od ključnih zaposlenika iz ovoga stavka mora imati završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti, polje građevinarstvo, strojarstvo ili elektrotehnika na kojem je stekao minimalno 300 ECTS bodova.\"\nOBRAZLOŽENJE: Smatramo da je ovakav način propisivanja uvjeta struke za direktora, odnosno njegovog zamjenika zadiranje u izbor vodećih osoba od strane osnivača, odnosno organa društva, a na koje se prilikom izbora primjenjuje Zakon o trgovačkim društvima te Društveni ugovor. Naime, isti u Društvu temeljem ugovora o radu na neodređeno vrijeme obavljaju poslove vođenja i upravljanja Društva i to sa drugim ključnim zaposlenicima s odgovarajućom tehničkom strukom koji su njihovi suradnici. Smatramo neprimjerenim inzisitrati da jedan od direktora mora biti inženjer strojarstva, građevine ili elektrotehnike. \nUkoliko bi ova Uredba stupila na snagu, vodovodi bi bili jedina trgovačka društva u RH za koje bi bili zakonom propisani konkretni tehnički fakulteti za direktora, odnosno zamjenika direktora. \n\nČlanak 4., stavak 7., točka 1. tehnički direktor: „1.1. završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti, polje građevinarstvo ili strojarstvo na kojem je stekao minimalno 300 ECTS bodova…“\nOBRAZLOŽENJE: Ovu točku smatramo čak i diskriminatornom u odnosu na druge inženjere tehničke struke s obzirom da je propisani uvjet za radno mjesto tehničkog direktora samo građevinarstvo i strojarstvo. Predlažemo da se uvjet za obavljenje poslova tehničkog direktora izmijeni na način da te poslove mogu obavljati svi oni koji imaju završen studij iz područja tehničkih znanosti.","Djelomično prihvaćen","Prihvaća se primjedba za čl. 4. st. 6. t. 3.\nU članku 4. st. 6. toč. 3. je brisana.\n__________________________________________________________________\nDjelomično se prihvaća primjedba za čl. 4., stavak 7., točka 1. \nUvjeti koji se odnose na radno iskustvo za radno mjesto tehničkog direktora smanjeni su na 6 godina, od toga 3 godine na rukovodećim poslovima, međutim stručni nositelj (kao i mnogi drugi isporučitelji) smatra da tehnički direktor u specifičnim djelatnostima kao što su vodne usluge mora biti tehničke struke i to iz polja građevinarstva, strojarstva ili elektrotehnike. Navedene struke usko su povezane s ključnim poslovima nužnim za uspješno obavljanje djelatnosti vodnih usluga, posebice se to odnosi na provedbu projekata razvoja javne vodoopskrbe i javne odvodnje i upravljanje izgrađenom infrastrukturom."]
[24,"Vodovod d.o.o. Makarska","I. OPĆE ODREDBE,\nČlanak 4.","čl.4.st.3. toč. 1. Tehnički direktor –  Navesti „upravlja tehničkim odjelom Isporučitelja“, naime primjereniji naziv je Rukovoditelj/voditelj tehničkog odjela. Naziv direktor (tehnički direktor) upućuje da se zaposlenik bira ili imenuje na mandat, a to nije slučaj u ni jednom Isporučitelju, već se radi o voditelju tehničkog odjela zaposlenom na neodređeno vrijeme, jednako kao što svatko ima i voditelja financija ili pravnih poslova\n\nstavak 5.) se predlaže brisati te umjesto njega staviti novi stavak koji glasi;\n5.) Osobe iz stavka 3. mogu obavljati poslove iz stavka 2. ovog članka, istovremeno uz svoje poslove za vrijeme trajanja mandata za direktora ili zamjenika direktora.\n\nObrazloženje: Kao prvo zašto tehničkog direktora (voditelja tehničkog odjela) stavljati ispred bilo kojeg drugog ključnog zaposlenika a naročito ispred voditelja financijskog ili pravnog odjela, ukoliko i netko od drugih ključnih zaposlenika ispunjava uvjete za obavljanje poslova iz stavka 2 ovog članka. Svako uspješno trgovačko društvo, makar se bavilo i isključivo sa inženjerskom djelatnosti – a što Isporučitelji kao takvi nisu, da bi bili uspješno treba dobrog inženjera, ali  i dobrog voditelja financija i pravnih poslova. Nadalje nerijetko postojeći zaposlenici Isporučitelja u slučaju kada prihvate da budu imenovani ili birani na mandat za direktora ili zamjenika direktora nastave obavljati poslove svog redovnog radnog mjesta, jer budimo iskreni, između ostalog na taj način, imaju garanciju da ih prihvaćanje mandata iz stavka 2. neće stajati gubitka svog redovnog radnog mjesta po prestanku mandata (na koje su primjerice već od prije zaposleni temeljem natječaja). Prethodno opisana situacija je u cijelosti u skladu s odredbama Zakona o trgovačkim društvima i Zakonom o radu te eventualno uplitanje ove Uredbe u te odnose je čini suprotnom pozitivnim zakonskim normama. Suvišna je formulacija „ukoliko to opseg poslova dopušta“. Na upravi je da organizira posao i za njega odgovara, između ostalog i svojim mandatom. Upravo suprotno upućuje formulacija iz čl. 26.st. 4 Zakona o vodnim uslugama „Prestane li direktoru javnog isporučitelja vodnih usluga članstvo u upravi, po bilo kojoj osnovi, zamjenik direktora preuzima prava i obveze jedinog člana uprave do imenovanja novoga direktora u skladu sa Zakonom“. Dakle zamjenik direktora preuzima obveze tek ukoliko direktoru prestane članstvo u upravi, a do tada je osoba koja ne snosi nikakvu odgovornost niti ima obveze. Stoga bi bilo poželjnije da je zamjenik direktora upravo netko od postojećih djelatnika Isporučitelja, a isto nema prepreke ni u odnosu na direktora ukoliko Skupština i uprava to žele i mogu organizirati na taj način. Navedeno je posebno značajno kod manjih JIVU gdje bi se na ovaj način, ukoliko to nije potrebno i Skupština društva to ne želi,  izbjeglo nepotrebno gomilanje zaposlenika. Svako suprotno tumačenje će obeshrabrivati postojeće zaposlenike JIVU, koji su već u sustavu i možda su u tom trenutku najbolji izbor, da se prihvaćaju bilo kojeg mandata iz stavka 2 ovog članka.\n\nTočka 2. st. 6.\nPredlaže se razmisliti u smanjenju propisanih potrebnih najmanje deset godina radnog iskustva u struci od toga najmanje četiri godine upravljanja složenim organizacijskim strukturama ili najmanje deset godina radnog iskustva u struci od toga najmanje četiri godine na mjestu osobe ovlaštene za zastupanje pravne osobe. Smatramo propisan uvjete možda prestrogima te će možda dolaziti do problema s pronalaženjem kandidata. Dakle propisati iskustvo ali smatramo da je možda previše tražiti 10 godina u struci  i 4 godine na upravljačkim poslovima.\n\nTočku 3 iz stavka 6  kojom se propisuje da najmanje jedan od ključnih zaposlenika iz ovoga stavka mora imati završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti, polje građevinarstvo, strojarstvo ili elektrotehnika na kojem je stekao minimalno 300 ECTS bodova - PREDLAŽEMO BRISATI U CIJELOSTI.\n\nObrazloženje: Ako se uredbom već propisuje koje struke i s kojim iskustvom moraju biti ključni zaposlenici koji svoj posao obavljaju profesionalno temeljem ugovora na neodređeno vrijeme zašto zadirati u to koje struke moraju biti član uprave i njegov zamjenik. Svako uspješno trgovačko društvo, makar se bavilo i isključivo sa inženjerskom djelatnosti – a što JIVU kao takvi nisu, da bi bili uspješno treba dobrog inženjera, ali  i dobrog voditelja financija i pravnih poslova. Stoga zašto član uprave i njegov zamjenik ne bi mogli primjerice biti diplomirani ekonomist i diplomirani pravnik. Posao uprave je organiziranje i vođenje poslova društva te je stoga u potpunosti neprimjereno inzistirati da jedan od njih mora biti inženjer građevine , strojarstva ili elektrotehnike. Skupština društva u zakonom propisanom postupku bira ili imenuje direktora i njegovog zamjenika i daje im povjerenje odnosno mandat za organiziranje i vođenje poslova društva. Propisati visoku stručnu spremu od 300 ECTS bodova i određeno iskustvo je naravno u redu, ali propisivati da direktor ili zamjenik moraju biti inženjer građevine , strojarstva ili elektrotehnike ne smatramo dobrim jer  prema prijedlogu ove Uredbe JIVU bi bili vjerojatno jedina trgovačka društva u RH za koja bi bila propisan smjer stručne spreme za člana uprave ili njegovog zamjenika. \n\nStavak 7 točka 1.1. tehnički direktor;\nNavedeni prijedlog nije u skladu sa predloženom točkom 3 iz stavka 6 ovog članka. Naime u toč.3. st. 6 je propisano „studij iz područja tehničkih znanosti, polje građevinarstvo, strojarstvo ili elektrotehnika na kojem je stekao minimalno 300 ECTS bodova.“ Dakle u uvjete treba DODATI BAREM POLJE ELEKTROTEHNIKA. \n\nNavodimo „barem“ jer najispravnijim smatramo formulaciju u kojoj bi se  samo navelo „iz tehničkih ili biotehničkih znanosti na kojem je stekao minimalno 300 ECTS bodova“. Naime tehnički odjel se sastoji od odjela u kojima je potrebno imati stručnu spremu iz polja građevinarstva, strojarstva, elektrotehnike te biotehničkih znanosti. Dakle primjerice imamo unutar tehničkog sektora voditelje koji upravljaju odjelima vodoopskrbe, odvodnje otpadnih voda, uređajima za pročišćavanje otpadnih voda ili uređajima za pročišćavanje otpadnih voda i imamo i inženjere građevine, elektrotehnike, strojarstva i biotehničkih znanosti. Zašto bilo koju od struka potrebnih unutar tehničkog sektora tvrtke stavljati iznad druge? Logično bi bilo da bilo tko od prethodno navedenih, ukoliko to svojim organizacijskim i upravljačkim sposobnostima zaslužuje bude voditelj tehničkog odjela (tehnički direktor).\n\nst.7.točka 1.2. - Smanjiti potreban broj godina iskustva u struci na 5 godine. Da li uopće tražiti broj godina na rukovodećim poslovima ako se analogijom isto ne traži na voditelja financija ili pravnih poslova?\n\nSt. 7. točka 2.2.\nNajmanje šest godina iskustva na istim ili istovrsnim poslovima.\nPredlažemo; \"Najmanje 2 godine iskustva u struci\". Obvezno predlažemo brisati \"na istim ili istovrsnim poslovima\".  Umjesto \"na istim ili istovrsnim poslovima\" navesti „U STRUCI“. Nije primjereno tražiti uvjete na istim ili istovrsnim poslovima jer tada možemo tumačiti da uvjete ima samo osoba koja je već radila u ovom ili nekom drugom JIVU, a što nije primjereno, te će sigurno predstavljati problem za zapošljavanjem, naročito u manjim JIVU. Naime manji JIVU obično imaju jednog dipl.ing. u određenom odjelu te ga je nemoguće zamijeniti s bilo kojim drugim postojećim zaposlenikom u slučaju njegovog odlaska (jer jednostavno nitko drugi nema VSS i 300 ECTS bodova). Da iskarikiramo možemo imati dipl.ing.građ. sa 15 godina iskustva na složenim građevinskim poslovima, ali on nema uvjete za voditi održavanje bilo čega u JIVU.\n\nNadalje predlaže se smanjiti broj godina iskustva sa 6 na primjerice 2  godine u struci. Smatramo prestrogim tražiti 6 godina iskustva te će vjerojatno doći do poteškoća kod popunjavanja radnih mjesta. Također smatramo da kod mnogih JIVU će se dogoditi da postojeći zaposlenici ne udovoljavaju traženim uvjetima te će to izazvati potrebu za novim zapošljavanjima te problem preraspodjele postojećih djelatnika ili otkazivanje postojećih ugovora o radu. Za usporedbu da su pretjerano postavljeni uvjeti možemo uzeti Uredbu o klasifikaciji radnih mjesta u lokalnoj i područnoj (regionalnoj) samoupravi (NN 74/2010, 125/2014) kojom je za pročelnika (dakle rukovoditelja) propisano radno iskustvo od 5 godina, a u odnosu na pročelnika jedinstvenog upravnog odjela (manji gradovi i općine) iskustvo od 1 godine na odgovarajućim poslovima. Čak je i manji broj godina propisan za steći uvjete za ovlaštenog inženjera koji kao takav može rukovoditi svim vrstama radova.\n\nSt.7. toč. 3.1. predlaže se pored predloženih biotehničkih znanosti, kemijskog inženjerstva i biomedicine dodati i tehničke znanosti, polje građevinarstvo, strojarstvo ili elektrotehnika.\n Naime svaki uređaj pročišćavanje i kondicioniranje vode te uređaj za pročišćavanje otpadnih voda ima sastavne dijelove i procese za koje je potrebna i struka iz polja građevinarstva, strojarstva ili elektrotehnike. Jasno da za laboratorijske poslove je potrebna struka iz područja biotehničkih znanosti, polje biotehnologija ili prehrambena tehnologija ili iz područja tehničkih znanosti, polje kemijsko inženjerstvo ili inženjerstvo okoliša ili iz područja prirodnih znanosti, polje biologija ili kemija ili iz područja biomedicine, polje javno zdravstvo, grana zdravstvena ekologija, i da JIVU mora imati zaposlenika iz tog područja, ali je pogrešno tražiti da isključivo ta osoba bude ta koja upravlja procesom na uređaju za pročišćavanje i kondicioniranje vode te uređaj za pročišćavanje otpadnih voda, jer u praksi primjerice voditelj laboratorija obično i nije rukovodeće mjesto na vodozahvatu i uređaju za kondicioniranje i pročišćavanje vode, gdje je od iznimnog značaja za funkcioniranje sustava ostale tehničke struke (strojarstvo, elektrotehnika, građevina..).\n\nSt.7. toč.3.2. Primjedba kao pod 2.2. predlažemo \"Najmanje 2 godine iskustva u struci\"– \"iste ili istovrsne poslove\" zamijeniti sa „radnog iskustva u struci“. Smanjiti potreban broj godina iskustva u struci na 2 godine.\n\nSt.7.toč.4.2- Smanjiti potreban broj godina iskustva u struci na 2 godine.\n\nSt.7.toč.5.2. - Smanjiti potreban broj godina iskustva u struci na 5 godina.\n\nSt.7.toč.6.2.- Smanjiti potreban broj godina iskustva u struci na 5 godina.\n\nSt.7.toč. 7.2. Predlaže se 1 godina radnog iskustva u struci i stečeni certifikat za obavljanje poslova javne nabave.\nNaime manji JIVU obično imaju jednog zaposlenika koji se bavi poslovima javne nabave, pa tako i mi, te ne postoji mogućnost određivanja ključnog zaposlenika na način kako je predloženo prijedlogom ove Uredbe bez dodatnog zapošljavanja. Smatramo pretjeranim tražiti iskustvo od 6 godina u struci te da će isto predstavljati problem pri popunjavanju radnog mjesta tog ključnog zaposlenika\n\nSt.7.toč.9.2. Predlaže se propisati „najmanje 1 godinu radnog iskustva u struci“\n\nSt.7.toč.10.2. Predlažemo „Najmanje dvije godine radnog iskustva u struci“.\nPredlažemo propisati \"rad u struci\" a ne rad na poslovima zaštite okoliša te smanjiti na dvije godine jer na način na koji je predloženo Uredbom će vrlo teško biti popuniti radno mjesto za tog ključnog zaposlenika te će zasigurno biti potrebno angažirati vanjskog pružatelja usluga iz kruga tvrtki koje se bave zaštitom okoliša. Dakle jednostavno na tržištu ne postoji dovoljno osoba koji su se bavili poslovima zaštite okoliša, ali postoji dovoljno osoba koji imaju propisanu potrebnu stručnu spremu za obavljanje tih poslova. Primjerice voditelj laboratorija ili tehnolog sa UPOV-a koji je postojeći zaposlenik JIVU ima potrebnu stručnu spremu potrebnu za obavljanje ovih poslova. Njegova plaća je već  trošak JIVU. Dakle s jedne strane imamo zaposlenika koji je svakodnevno prisutan na svom radnom mjestu u JIVU i može obavljati poslove zaštite okoliša i s druge strane trošak vanjskih pružatelja usluga koji nisu prisutni svakodnevno dok će istovremeno za svoje konzultantske i slične usluge naplaćivati ozbiljne iznose JIVU.\n\nSt.7.toč.14. Ukoliko se ne prihvati smanjenje potrebnih godina staža u struci kako je predloženo po prethodnim točkama smatramo da ni iznimka propisana ovom točkom neće spriječiti probleme pri popunjavanju radnih mjesta ključnih zaposlenika.\n\nVodovod d.o.o. Makarska\nDirektor\nIvica Nuić","Prihvaćen","S obzirom da se radi o istovjetnim primjedbama kao i od Đakovačkog vodovoda d.o.o., pogledati odgovore pod red. br. 9."]
[25,"IZVOR PLOČE d.o.o.","I. OPĆE ODREDBE,\nČlanak 5.","Kriterij zapreke ne može biti samo administrativni (zakonski). \nPredlažemo:\n                                  Članak 5. \n(1) Javni isporučitelji vodnih usluga MORAJU, Pravilnikom o sistematizaciji radnih mjesta ili Pravilnikom o radu, definirati zapreke za obavljanje poslova ključnih zaposlenika.\n(2) Zapreke za obavljanje poslova ključnih zaposlenika MOGU biti:\n      a) zakonske\n      b) zdravstvene\n      c) organizacijske sukladno internim propisima JIVU-a.\n(3) Zakonske zapreke za obavljanje poslova ključnih zaposlenika MORAJU uključivati neprikladnosti vezane za borbu protiv korupcije, zloporabe položaja i ovlasti, davanje mita, prijevare, a sukladno Kaznenom zakonu, Zakonu o javnoj nabavi, Zakonu o trgovačkim društvima, Zakonu o zaštiti na radu, Zakonu o vodama, Zakonu o vodnim uslugama te pravilnicima i uredbama koji iz njih proizlaze.\n(4) Javni isporučitelji vodnih usluga dostavljaju Ministarstvu opis zapreka u postupku izdavanja privremenog i trajnog rješenja o posebnim uvjetima.","Nije prihvaćen","Ova Uredba ne priječi javnom isporučitelju da svojim unutarnjim aktima odredi dodatne zapreke za obavljanje poslova ključnih zaposlenika."]
[26,"Vodoopskrba i odvodnja d.o.o.","I. OPĆE ODREDBE,\nČlanak 6.","Stavak 4. članka 6. omogućuje da jedna osoba obavlja više poslova ključnih zaposlenika.\nNije jasno rečeno da vrijedi i obrnuto, da poslove navedene u jednoj točci može obavljati više zaposlenika, sukladno unutarnjem ustrojstvu javnog isporučitelja.\nKonkretno ključni zaposlenik u toč. 2. upravljanje razvojem i održavanjem sustava javne vodoopskrbe bi mogle biti dvije osobe odnosno dva zaposlenika jer razvoj i održavanje mogu biti razdvojeni, što je slučaj kod nekih javnih isporučitelja.\nIsto vrijedi za npr. toč. 3., toč. 8., toč. 9. i toč. 10...\nStoga predlažemo dopunu stavka 4. na način da se i ova mogućnost izričito navede","Prihvaćen","Korigirano u članku 4. st. 4."]
[27,"Vodovod d.o.o. Makarska","I. OPĆE ODREDBE,\nČlanak 6.","Čl.6.st.1toč.2.\nObzirom da je poznato da se većina UPOV-a tek projektira ili gradi, da li propisivati iznimku?","Nije prihvaćen","Ako neće biti moguće izmjeriti i odrediti referentne vrijednosti pokazatelja iz članka 6. st. 1. toč. 2.  za pročišćavanje otpadnih voda ova odredba se sama po sebi neće moći primijeniti na isporučitelje koji najmanje dvije godine nemaju u funkciji UPOV zahtijevanog stupnja pročišćavanja."]
[28,"IZVOR PLOČE d.o.o.","I. OPĆE ODREDBE,\nČlanak 7.","Člankom 212. Zakona o vodama i Uredbom o osnivanju Instituta za vode »Josip Juraj Strossmayer« (NN 143/21) nije propisani NITI JEDAN kriterij stručnosti koji se, ovom uredbom, pokušava nametnuti JIVU-ima. \nPredlažemo da ovom Uredbom uredite uvjete za ključne zaposlenike Instituta za vode, s obzirom da aktom kojim je osnovan Institut za vode nisu definirani kriteriji za čelne osobe kao ni za zaposlenike.","Nije prihvaćen","Primjedba je neozbiljna. Člankom 16. st. 8. Zakona o vodnim uslugama određeno je da: „Posebne uvjete za obavljanje djelatnosti vodnih usluga propisuje Vlada Republike Hrvatske uredbom.“, a st. 3. istoga članka određeno je da: „Posebni uvjeti za početak poslovanja javnog isporučitelja vodnih usluga su broj i kvalifikacije ključnih zaposlenika“. Takva odredba ne postoji u Zakonu o vodama u odnosu na Institut za vode."]
[29,"Zagorski  vodovod d.o.o.","III.ZAHTJEV STRANKE,\nČlanak 10.","Poštovani,\nU odnosu na predloženi dokaz - isprave navedene u čl. 16. st. 1. točka 4., konkretno elaborat s dokazima o vlasništvu ili pravu korištenja vodnih građevina putem kojih se pružaju vodne usluge u izvorniku, nije jasno na što se isto odnosi. Imajući u vidu da su komunalne vodne građevine u vlasništvu javnog isporučitelja vodnih usluga temeljem Zakona (Čl. 9.  Zakona o vodama („Narodne novine“ broj: 66/19.), propisano je da su komunalne vodne građevine javna dobra u javnoj uporabi u vlasništvu javnog isporučitelja vodnih usluga na uslužnom području; uz iznimku da se (5) odredba stavka 1. ne primjenjuje na komunalne vodne građevine na jednom uslužnom području na kojima je, prije stupanja na snagu ovoga Zakona, pravo vlasništva ili suvlasništva stekao javni isporučitelj vodnih usluga s drugog uslužnog područja, te da (6) odredba stavka 1. ne utječe na druga prava po osnovi ulaganja koja je na komunalnim vodnim građevinama na jednom uslužnom području stekao javni isporučitelj vodnih usluga s drugog uslužnog područja), nije jasno o kakvom se elaboratu radi, od kojih bi se isprava on trebao sastojati, što bi se tim elaboratom trebalo dokazati te koja je svrha tog elaborata?\nS poštovanjem,\nZagorski vodovod d.o.o.","Prihvaćen","Korigirano u članku 10. st. 1. točki 3."]
[30,"Grad Ivanec","III.ZAHTJEV STRANKE,\nČlanak 10.","Predlažemo u članku 10. stavku 1. iza točke 5. dodati novi točku 6. koja glasi:\n\n„6. uvjerenje ili jednakovrijednu ispravu nadležnog suda da se protiv isporučitelja vodnih usluga ne vodi parnični ili kazneni postupak u svezi obavljanja registrirane djelatnosti“\n\nPostojeće točke 6. i 7. postaju točke 7. i 8.","Nije prihvaćen","Donositelj Uredbe ima ovlast propisati posebne uvjete za obavljanje djelatnosti vodnih usluga (čl. 16. st. 8. Zakona  vodnim uslugama). Posebni uvjeti definirani su stavcima 3. i 4. članka 16. kao: „(3) Posebni uvjeti za početak poslovanja javnog isporučitelja vodnih usluga su broj i kvalifikacije ključnih zaposlenika.“ i\n„(4) Posebni uvjeti za učinkovito poslovanje javnog isporučitelja vodnih usluga osobito uključuju sposobnost upravljanja gubicima vode u komunalnim vodnim građevinama, sposobnost upravljanja uređajem za pročišćavanje otpadnih voda i uređajem za kondicioniranje vode u svrhu ljudske potrošnje, sposobnost reakcije u slučajevima nužde (prekida i nestašice vode, onečišćenja vode i dr.), uspostavu povjerenstva za reklamacije potrošača sukladno propisima o zaštiti potrošača, postizanje određenih pokazatelja učinkovitosti poslovanja iz uredbe iz članka 35. stavka 3. ovoga Zakona te obvezu trajnog stručnog osposobljavanja zaposlenika.“\n\nDonositelj Uredbe dakle nema zakonsku ovlast propitivati uvjete koji se odnose na kaznenopravni položaj pravne osobe (javnog isporučitelja vodnih usluga), a niti na pravni položaj pravne osobe (javnog isporučitelja vodnih usluga) u civilnim sudskim postupcima.\nOva primjedba je ujedno kontradiktorna primjedbi istoga podnositelja (pod rednim broj 3) da  donositelj Uredbe nema ovlast propisivati dodatne opće uvjete, osim onih propisanih Zakonom, koja je i prihvaćena."]
[31,"DRAGAN ŠOLIĆ","UREDBU O POSEBNIM UVJETIMA ZA OBAVLJANJE DJELATNOSTI VODNIH USLUGA,\nVI. PRIJELAZNE I ZAVRŠNE ODREDBE","komentar Vodovoda Hrvatsko primorje-južni ogranak d.o.o. Senj\n\nu prijelazne i završne Odredbe Nacrta prijedloga potrebno je dodati novi članak:\n„Ukoliko u javnom isporučitelju nema osobe koja ispunjava uvjete propisane za radna mjesta direktora i zamjenika direktora na ta mjesta može biti imenovana i osoba koja ima i drugi tehnički smjer obrazovanja ako ima pet (5)  godina radnog iskustva na radnim mjestima direktora, zamjenika direktora i tehničkog direktora.“\n\nObrazloženje:\nŠto se tiče direktora i zamjenika direktora, ne vidimo razloga da jedan od njih ima obavezno građevinski, strojarski ili elektrotehnički stupanj obrazovanja jer u trenutku kad je direktor spriječen u obavljanju djelatnosti ili mu prestane mandat, zamjenik direktora preuzima sve odgovornosti direktora te smatramo da je najbolje da bude imenovan iz reda zaposlenika kako bi se izbjeglo  nepotrebno gomilanje novih zaposlenika. Dakle, treba imati istu spremu kao i direktor.\n\nIsto tako, predlažemo da oni zaposlenici koji nemaju nabrojene završene studije u čl. 4., a obavljaju taj posao već 5 godina  i 5 godina su direktori, zamjenici ili voditelji nekog sektora  mogu nastaviti i dalje sa svojim radom jer imaju potrebna iskustva i znanja. Postoji mogućnost odlaska kvalitetnih, dobrih i vrijednih ljudi te bez obzira na napisane uvjete dolazak lošijih i manje motiviranih.\n\nVeliki broj isporučitelja neće moći ispuniti naznačene uvjete jer neće moći pronaći dovoljan broj ljudi za navedene poslove zbog financijskih nemogućnosti plaćanja navedenih struka jer su iste bolje plaćene u drugim sektorima.","Nije prihvaćen","Ova primjedba riješena je na način da je u članku 4. stavku 6. brisana točka 3."]
[32,"ĐAKOVAČKI VODOVOD D.O.O.","VI. PRIJELAZNE I ZAVRŠNE ODREDBE,\nČlanak 15.","Čl.15.st.1 – Obzirom na potrebne pripremne radnje predlažemo da rok za podnošenje zahtjeva bude 9 mjeseci što je sukladno Zakonu o vodnim usluga, članak 92.","Prihvaćen","Članak 15. Prijedloga Uredbe je brisan."]
[33,"IZVOR PLOČE d.o.o.","VI. PRIJELAZNE I ZAVRŠNE ODREDBE,\nČlanak 15.","9 mjeseci od stavljanja izvan snage Uredbe o uslužnim područjima nastupa 29.12.2022. godine. Dakle, javni isporučitelji vodnih usluga koji su društva preuzimatelji imaju par dana za pronaći adekvatne djelatnike i poslati zahtjev za ispunjenje posebnih uvjeta.  \nVlada RH donijela je Uredbu o uslužnim područjima sa zakašnjenjem od 3 godine. Ovakvom uredbom JIVU-e u RH ste doveli u neravnopravan položaj.","Djelomično prihvaćen","Istovjetan odgovor kao na prigovor pod rednim brojem 32."]
[34,"Grad Ivanec","VI. PRIJELAZNE I ZAVRŠNE ODREDBE,\nČlanak 15.","Vezano uz članak 15. stavak 1. nacrta prijedloga Uredbe, navedeni rok od 6 mjeseci u\nkoliziji je i sa samim komentarom Uredbe u kojem stoji da taj rok iznosi 9, a ne 6 mjeseci, a i sa čl. 88. st. 1 i 92. st. 1. važećeg Zakona o vodnim uslugama.\n\nNaime, čl. 88. st. 1.  Zakona o vodnim uslugama propisuje da su se „svi postojeći javni isporučitelji vodnih usluga na uslužnom području dužni  pripojiti javnom isporučitelju vodnih usluga koji je društvo kapitala, a koje je određeno uredbom iz članka 7. stavka 6. ovoga Zakona kao društvo preuzimatelj, a društvo preuzimatelj je dužno prihvatiti pripajanje, u roku od šest mjeseci od dana od stupanja na snagu uredbe iz članka 7. stavka 6. ovoga Zakona.\n\nDakle, rok od 6 mjeseci koji je Zakonom propisan za izvršenje obveze pripajanja društava, sada je istovjetan  roku u kojem javni isporučitelj već mora podnijeti Ministarstvu zahtjev za izdavanje privremenog rješenja o ispunjenju posebnih uvjeta za početak poslovanja – zajedno sa svim ispravama propisanim člankom 10. ove Uredbe, odnosno sa svim dokazima o tome da isporučitelj ispunjava sve propisane posebne uvjete.\nNadalje, rok od 6 mjeseci u suprotnosti je i sa čl. 92. st. 1. Zakona o vodnim uslugama koji propisuje da je društvo preuzimatelj dužno ishoditi rješenje iz članka 16. stavka 5. (dakle, rješenje o općim i posebnim uvjetima) ovoga Zakona u roku od devet mjeseci od dana stupanja na snagu uredbe iz članka 7. stavka 6. ovoga Zakona (Uredbe o uslužnim područjima).\nNavedeni rok iz čl. 15. st. 1. ovog nacrta Uredbe – skraćuje ovaj rok iz čl. 92.st. 1. Zakona o vodnim uslugama za 3 mjeseca, za što nema osnove.","Djelomično prihvaćen","Istovjetan odgovor kao na prigovor pod rednim brojem 32."]
[35,"Vodovod grada Vukovara d.o.o.","VI. PRIJELAZNE I ZAVRŠNE ODREDBE,\nČlanak 15.","Čl.15.st.1 – Obzirom na potrebne pripremne radnje predlažemo da rok za podnošenje zahtjeva bude 9 mjeseci što je sukladno Zakonu o vodnim usluga, članak 92.","Djelomično prihvaćen","Istovjetan odgovor kao na prigovor pod rednim brojem 32."]
[36,"Vodovod d.o.o. Makarska","VI. PRIJELAZNE I ZAVRŠNE ODREDBE,\nČlanak 15.","Čl.15.st.1 – Predlaže se rok za podnošenje zahtjeva produljiti sa šest na devet mjeseci od stavljanja izvan snage rješenja Ustavnog suda, obzirom da je i u obrazloženju prijedloga ove Uredbe navedeno da je JIVU dužan ishoditi rješenje u roku od 9 mjeseci od stavljanja izvan snage rješenja Ustavnog suda. Možda se predložena razlika od 3 mjeseca odnosi na razdoblje od podnošenja zahtjeva do donošenja rješenja, ali obzirom na potrebne pripremne radnje predlaže se da rok za podnošenje zahtjeva bude 9 mjeseci.","Djelomično prihvaćen","Istovjetan odgovor kao na prigovor pod rednim brojem 32."]
[37,"ĐAKOVAČKI VODOVOD D.O.O.","VI. PRIJELAZNE I ZAVRŠNE ODREDBE,\nČlanak 16.","Predlažemo propisati prijelaznu odredbu kojom bi se utvrdilo da svi akti društva koji su sukladni Pravilniku o posebnim uvjetima za obavljanje djelatnosti javne vodoopskrbe (NN28/11, 16/14) i Pravilniku o posebnim uvjetima za obavljanje djelatnosti javne odvodnje (NN28/11, 16/14) ostaju na snazi do ishođenja privremenog rješenja o ispunjenju uvjeta za početak rada sukladno ovoj Uredbi.","Nije prihvaćen","Radi se o pojedinačnim aktima koji nemaju rok važenja i ostaju na snazi do ukidanja rješenjem iz članka 13. st. 3. ove Uredbe ili izdavanjem privremenog rješenja iz članka 13. stavka 1. ove Uredbe."]
[38,"Vodovod grada Vukovara d.o.o.","VI. PRIJELAZNE I ZAVRŠNE ODREDBE,\nČlanak 16.","Predlažemo propisati prijelaznu odredbu kojom bi se utvrdilo da svi akti društva koji su sukladni Pravilniku o posebnim uvjetima za obavljanje djelatnosti javne vodoopskrbe (NN28/11, 16/14) i Pravilniku o posebnim uvjetima za obavljanje djelatnosti javne odvodnje (NN28/11, 16/14) ostaju na snazi do ishođenja privremenog rješenja o ispunjenju uvjeta za početak rada sukladno ovoj Uredbi.","Nije prihvaćen","Radi se o pojedinačnim aktima koji nemaju rok važenja i ostaju na snazi do ukidanja rješenjem iz članka 13. st. 3. ove Uredbe ili izdavanjem privremenog rješenja iz članka 13. stavka 1. ove Uredbe."]
[39,"Ante Dabo","VI. PRIJELAZNE I ZAVRŠNE ODREDBE,\nOBRAZLOŽENJE ","Primjedbu imam na članak 4. stavak 2. točka 9. upravljanje javnom nabavom i ulaganjima iz EU fondova. Smatram da isto treba razložiti na dvije zasebne cjeline štoviše zato što isti članak stavak 4. daje mogućnost da jedna osoba može obavljati više poslova iz stavaka 3.. Poslovi javne nabave te poslovi apliciranja i praćenja EU natječaja su u praksi rijetko spojeni i u malom broju slučajeva ih obavlja ista osoba. Razdvajanjem ovih dvaju poslova svaki od njih dobiva na važnosti, a pogotovo poslovi oko ulaganja iz EU fondova iskorištavanje kojih bi trebao biti jedan od glavnih ciljeva svake nove tvrtke.\nDruga primjedba odnosi se na članak 4. stavak 6.  - vrlo je dobro zamišljen odnos dva ključna zaposlenika u javnom isporučitelju kako je navedeno u točki 3., od kojih jedan mora imati završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih znanosti, polje građevinarstvo, strojarstvo ili elektrotehnika. Predlažem da se u točci 1. doda i pravni fakultet, a u točci 3 uz građevinarstvo, strojarstvo i elektrotehniku i geodezija.\nTreća primjedba odnosi se na članak 4. stavak 7. točka 1.1. gdje predlažem da se uz građevinarstvo i strojarstvo doda i elektrotehnika te geodezija.\nČetvrta primjedba se odnosi na članak 4. stavak 8. gdje smatram da za kvalifikacije ključnih zaposlenika javnih isporučitelja vodnih usluga koji isporučuju količinu manju od pet milijuna kubnih metara godišnje ne treba raditi razliku u odnosu na one koji isporučuju više, ili granicu postaviti na 2-3 milijuna kubičnih metara.\nNačelno podržavam Uredbu o posebnim uvjetima za obavljanje djelatnsti vodnih usluga i smatram da ona na kvalitetan način sistematizira poslovanje budućih poduzeća. Smatram da bi na isti ili sličan način trebalo ustrojiti i druge tvrtke u javnom vlasništvu, ali i putem Ministrastva uprave djelovati i na ustroj jedinica lokalne (regionalne) samouprave. Šteta što javno savjetovanje traje ovako kratko.","Prihvaćen","Korigirano u članku 4. st. 4."]
[40,"ĐAKOVAČKI VODOVOD D.O.O.","VI. PRIJELAZNE I ZAVRŠNE ODREDBE,\nOBRAZLOŽENJE ","Smatramo da je rok e savjetovanja iznimno kratak odnosno da 2 radna dana nisu dostatna za kvalitetno provođenje javnog savjetovanja Uredbe koja je od iznimne važnosti za poslovanje svih JIVU.","Primljeno na znanje","Stručni nositelj razumije prigovore o kratkoći roka e-savjetovanja. Međutim s obzirom da je ova Uredba pokazatelj uspješnosti provedbe NPOO-a za koji je rok za donošenje 31.12.2022. te da se radi o uvjetu za povlačenje financijskih EU sredstava obrazložena je nužnost provedbe e-savjetovanja u skraćenom trajanju. \nMeđutim, moramo podsjetiti da su u pripremi ovoga prijedloga Uredbe sudjelovali imenovani predstavnici HGVIK-a koji su iznosili primjedbe i prijedloge usuglašene sa svojim članovima na temelju kojih je izrađen Nacrt prijedloga Uredbe koji je bio objavljen na e-savjtovanju. Te konzultacije su za NP Uredbe o posebnim uvjetima za obavljanje djelatnosti vodnih usluga bile: 7.10., 14.10. i 26.10. 2022., dakle prije više od dva mjeseca.\nS obzirom na dosta veliki broj primjedbi stručni nositelj može zaključiti da tijekom ta dva mjeseca nije bilo odgovarajućih konzultacija s članovima grupacije. Kako bilo, većina primjedbi na ovaj NP Uredbe je prihvaćena te stoga vjerujemo da neće biti problema u njenoj provedbi."]
[41,"Grad Ivanec","VI. PRIJELAZNE I ZAVRŠNE ODREDBE,\nOBRAZLOŽENJE ","Ovim putem Grad Ivanec daje primjedbe na Nacrt prijedloga Uredbe o posebnim uvjetima za obavljanje djelatnosti vodnih usluga:\n\nPrije svega se ističe da savjetovanje na Nacrt prijedloga Uredbe u trajanju od samo \nčetiri (4) dana, od kojih su dva (2) radna dana, uz obrazloženje da je nužno ispoštovati rok do 31. prosinca za donošenje uredbe radi ispunjenja jednog od ključnih indikatora uspješnosti provedbe Nacionalnog plana oporavka i otpornosti 2021.-2026., nije transparentno, a prema našem mišljenju niti opravdano.\n\nNavedeno obrazlažemo činjenicom da pravni temelj odnosno obveza donošenja predmetne Uredbe proizlazi iz odredbe članka 16. stavak 8. Zakona o vodnim uslugama („Narodne novine“ broj 66/2019) koji je stupio na snagu 18.07.2019.g., nadalje Vijeće Europske unije dalo je svoje odobrenje  ocjene plana oporavka i otpornosti Hrvatske u srpnju 2021. godine, te smatramo da je bilo i više nego dovoljno vremena za izradu nacrta prijedloga predmetne Uredbe i prije krajnjeg roka za donošenje iste, kako bi se savjetovanje provelo u skladu s Kodeksom savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09  i Zakonom o pravu na pristup informacijama („Narodne novine“ broj 25/13, 85/15 i 69/22).\n\nJavno savjetovanje provodi se na valjani, pošteni i  transparentan način koji  će doista (a ne samo formalno) omogućiti zainteresiranoj javnosti, a naročito zainteresiranim subjektima o čijim se pravima, obvezama i imovini ovom Uredbom odlučuje, da aktivno sudjeluju u kreiranju i donošenju Uredbe.","Primljeno na znanje","Istovjetan odgovor kao na prigovor pod rednim brojevima 1 i 40.\n\nSkraćeno trajanje e-savjetovanja nije suprotno Kodeksu savjetovanja sa zainteresiranom javnošću u postupcima donošenja zakona, drugih propisa i akata i Zakonu o pravu na pristup informacijama kad se radi o propisima koji su uvjet za financiranje iz EU sredstava odnosno isto se može smatrati opravdanim razlogom za skraćeno trajanje savjetovanja s javnošću sukladno Smjernicama povjerenika za informiranje."]
[42,"Vodovod grada Vukovara d.o.o.","VI. PRIJELAZNE I ZAVRŠNE ODREDBE,\nOBRAZLOŽENJE ","Smatramo da je rok e savjetovanja iznimno kratak odnosno da 2 radna dana nisu dostatna za kvalitetno provođenje javnog savjetovanja Uredbe koja je od iznimne važnosti za poslovanje svih JIVU.","Primljeno na znanje","Istovjetan odgovor kao na prigovor pod rednim brojevima 1 i 40."]
[43,"ODVODNJA HVAR d.o.o.","VI. PRIJELAZNE I ZAVRŠNE ODREDBE,\nOBRAZLOŽENJE ","Poštovani. \nNikako ne mogu shvatiti te prihvatiti da se otoci Brač, Hvar i Vis uvrštavaju u istu kategoriju (Veliki javni isporučitelji)  kao što su najveći gradovi u Hrvatskoj. \nŠto više, neispravan je podatak o isporučenoj vodi za ljudsku potrošnju na području otoka Brača, Hvara i Visa koji ne prelazi godišnje više od 5 milijuna m 3 vode. \nStoga molim da se korigira ova netočna tvrdnja, tj. da se otoci Brač, Hvar i Vis ne uvrštavaju u kategoriju  Velikih javnih isporučitelja.\nUjedno moram naglasiti da način provedbe ovog e-savjetovanja u trajanju od 4 dana (od toga 2 radna)  je apsolutno neprihvatljiv s obzirom na važnost tematike.\n\ndr.sc. Robert Armić Sponza, dipl.ing.\ndirektor Odvodnja Hvar d.o.o.","Prihvaćen","Prihvaća se primjedba na uvrštavanje otoka Brač, Hvar i Vis u istu kategoriju kao što su najveći gradovi u Hrvatskoj.\nIspravljeno u obrazloženju Uredbe.\n_________________________________________________________________________________________________\nPrimljena je na znanje primjedba o dužini trajanja e-savjetovanja.\n Istovjetan odgovor kao na prigovor pod rednim brojevima 1 i 40."]
[44,"Vodovod d.o.o. Makarska","VI. PRIJELAZNE I ZAVRŠNE ODREDBE,\nOBRAZLOŽENJE ","Prigovara se iznimno kratkom roku e savjetovanja u trajanju od 4 dana (od toga 2 radna). Rokovi za donošenje ove Uredbe su poznati od 2019.godine te nema opravdanog razloga da se o njoj raspravlja u posljednjem trenutku. Također o ovakvim ozbiljnim aktima bilo je poželjno provesti prethodno savjetovanje sa JIVU kako bi se što efikasnije i sa što manje problema provela integracija JIVU, a što je  i krajnji cilj, te je prethodno savjetovanje bilo poželjno provesti minimalno sa 41 društvom preuzimateljem, a što nije učinjeno.","Primljeno na znanje","Istovjetan odgovor kao na prigovor pod rednim brojevima 1 i 40."]